**ДӘРІС САБАҚТАРЫНЫҢ ТОЛЫҚ МӘТІНІ**

**№1. Кіріспе (2 сағ.).**

##### **№ 1. Кіріспе (2 сағ.).**

1. Курстың мақсаты мен міндеті.
2. Зерттеулердің әдістері.
3. **Курстың мақсаты мен міндеті.**

Курстың мақсат-міндеттерін анықтау. Негізгі атаулар, түсініктер, әдістер мен әдістемелер. Этностардың этникалық тарихы, олардың қызметіндегі өзектілік, этникалық мәселелердің талдануы. Этнологияның әлеуметтік функциялары: ғылыми-танымдық, этностың өзін-өзі тану қызметі. Этникалық топтардың қызметі мен әлеуметтік аспектісінің дамуы, олардың ұқсастықтары, өзіндік ұйымдастыру формалары, этникалық топтардың өзара байланыс типтері. Этникалық стереотиптердің қалыптасу, этникалық өзін-өзі тану мен бірегейлік мәселесі.

Деректер*.* Этнографиялық дерек, факт, шындық: фактілердің репрезентативті жүйесін құру мәселесі. Деректерді сыннан өткізу, жан-жақты талдау, бір-бірімен салыстыру, шынайлық дәрежесін анықтау, сыныптау жолдарын меңгеру. Ресми мекемелердің (статистикалық, мұрағат, деректі т.б.) материалдары. Статистикалық мәліметтердің жалпы сипаттамасы. 1959, 1970, 1979, 1989, 1999 жж. халық санақтарына байланысты демографиялық статистика. Мерзімді баспасөз материалдары (газеттер мен журналдар), олардың сипаты, бағыт-бағдары, мақсаты мен ерекшеліктері. Кино, фото, фоно және бейнефильмдер және олардың деректік ерекшеліктері мен маңызы. Ел арасынан жинаған этнография материалдары. Этносоциологиялық зерттеулердің мәліметтері, математикалық талдау тәсілдерін қолдану.

Тарихнама. Қорытылған теориялық-әдістемелік зерттеулер: тарихи-әдістемелік, философиялық, социологиялық және т.б. Жалпы тарихи және тарихи-демографиялық, тарихи-мәдени, этнографиялық және этносоциологиялық зерттеулер. М.Х.Асылбеков, Ф.Н.Базанова, М.Б.Тәтімов, А.Н.Алексеенко, А.Б.Галиев, У.М.Искаков және т.б. еңбектері.

Этникалық қауымдастықтардың географиялық саналуандығы, тарихи-этнографиялық аймақтар және олардың топтастырылу рангілері мен ерекшеліктері. Тарихи-этнографиялық бірлестіктердің типологиясы.

Этностың жүйелі параметрі, этникалық қауымның құрылымдылығы. Этногенетикалық интерпретация. Этникалық процестерді этногенетикалық тұрғыдан түсіндіру. Этникалық қауымдастықтардың географиялық саналуандығы, тарихи-этнографиялық аймақтар және олардың топтастырылу орындары мен ерекшеліктері. Тарихи-этнографиялық бірлестіктердің типологиясы. Бірлестіктердің этникалық өзіндік санасы және өзіндік атауы.

**2.** **Зерттеулердің әдістері.**

Нақты нысанды барлық қолда бар білім көлемімен зерттеу. Тарихи-этнологиялық зерттеу жұмыстары тәсілдерінің спецификасы. Этностарды қарастырудағы тарих пен этнология ғалымдарының зерттеулері мен сипаттамалары, фольклорлық және көркемдік мәтіндер, этносоциологиялық және этнопсихологиялық зерттеулер, публицистикалық материалдар, ресми құжаттар, тарихи және қоғамдық саяси әдебиеттер және т.б. Сонымен қатар, этностарды зерттеу барысында қолданылатын басқа да тәсілдердің құндылығы. Мысалы, олармен тікелей қатынас кезінде кездесетін әртүрлі жағдайлар, пайымдаулар мен түрлі дәлелдер, әңгіме және талас кезінде қолданатын логикалық пайымдаулар, қоршаған ортаның өзіндік іс әрекетін түсіндіруде жиі кездесетін басқа да тәсілдер мен құнды құбылыстар.

Жоғарыда көрсетілген әртүрлі мәліметтерді алу және өңдеу барысындағы қолданылатын түрлі тәсілдер. Олардың даму кезеңдері мен ерекшеліктерін анықтау, тарихнамалық талдау әдістерін тиімді пайдалану.

Бүгінгі таңда тарихи-демографиялық, тарихи-этнологиялық және т.б. зерттеу тәсілдерінің тұтас жиынтығының жан-жақты қалыптасуы. Салыстырмалы-тарихи, құрылымдық-функционалдық және жүйелі тәсілдері және т.б.

**Сұрақтар:**

1. Этникалық және этномәдени процестердің негізгі атаулары мен түсінктері
2. Этнос пен мәдениет арасындағы өзара байланыс.
3. Этникалық және этномәдени процестерге байланысты негізгі зерттеулер.
4. Этникалық және этномәдени процестерді зерттеудің негізгі дерек көздері.

**Негізгі әдебиет:**

1. Бромлей Ю.В. Очерки теории этноса. – М., 1983.
2. Исследования по прикладной и неотложной этнологии. – М., 1996.
3. Современные этнические процессы в СССР. – М., 1972.
4. Этнография и смежные дисциплины. Этнографические субдисциплины. Школы и направления. Методы. – М., 1988.
5. Этнокультурные процессы
6. Этнометодология. Вып. 2. – М., 1995.

**Қосымша әдебиет:**

1. Крюков М.В. Еще раз об исторических типах этнических общностей // Советская этнография. – 1986. - № 3.
2. Лашук Л.П. Введение в этничность социального. – М., 1977.
3. Орлова Э.А. Введение в социальнрую и культурную антропологию. – М., 1994.
4. Этнические процессы в современном мире. – М., 1987.

**Тақырып 1. Этникалық процестердің теориялық мәселелері (2 сағ.)**

**№ 2. Этностың теориялық мәселелері (2 сағ.)**

1. Этнос пен этникалық процестерді зерттеудегі примордиалистік теориясы.

2. Этникалық құрылымды зерттеудегі конструктивистік тәсіл.

3. Этнос зерттеудегі инструменталистік әдіс.

**1. Этнос пен этникалық процестерді зерттеудегі** **примордиалистік теориясы**

*Этностың примордиалистік теориясы.* Примордиализмнің философиялық және дүниетанымдық негізі. Этникалық объективті мәлімет ретінде адамзат тарихындағы алғашқы (примордиалистік) тұрақтылық. Примордиалистік (жалпылай көзқарас) теориясының этникалық жекелеуіне, адамның топпен немесе сол мәдениеттің табиғи байланысына негізделуі. Примордиализмнің теориялық көздері. Примордиализмнің жақтастарының этнос пен этностықты табиғатта немесе қоғамда жалпылама негізі бар шынайы феномен ретінде өмір сүреді деп есептеуі. Этностың шығуы туралы осы екі объективті нұсқаны негізге ала отырып, примордиалистік тұрғыдағы барлық теориялардың екі бағытқа бөлінуі: табиғи және тарихи-эволюциялық.

 Табиғи бағыт. Бұл жерде примордиалистік құрылым ретінде ата-тегі бір, бір нәсілге жататын биологиялық механизм деп айқындалуы. Этникалық ұғымын эволюциялық идеялар көменімен, “кеңейтілген қоғамдық топтардың” немесе “туысқандық талдау мен байланыстардың кеңейтілген формасы” ретінде түсіндіруі. Тарихи-эволюциялық бағытта этностың жүйелі параметріне баса назар аударылуы. Әсіресе, этногенез бастаулары, этникалық тұтастықтың құрылымдылығы, оның тарихи дамуының сатылылығы (соның ішіндегі “тайпа”, “халық”, “ұлт” түсініктері, этникалық шекараларды бекіту, этнос аралық өзара әрекеттестіктің оптимизациясы, этносқа ғасырлар бойы өзінің қайталанбастығын жаңғыртуға мүмкіндік беретін “этникалық константаларды” іздестіру, этногенетикалық процестерді болжау және т.б. мәселелер).

 *Этностың биоәлеуметтік концепциясы*. Л.Н.Гумилев тұжырымдамасындағы этностың пассионарлық теориясы. Этногенездің негізгі тарихи түрлері. Палеоэтногенез – этностардың түрлі метаэтникалық қауымдастықтар негізінде қалыптасуы. Мезоэтногенез – халықтар типті этностың, яғни тайпа мен ұлт арасындағы этностың пайда болуы. Неогенез – жаңа және қазіргі заманның этногенезі. “Этносфера” ұғымы адамзаттың жер шарындағы тіршілігінің формасы ретінде. Л.Н.Гумилевтың этнос концепциясындағы биоәлеуметтік түсінігі. Этногенез - тірі зат, биохимиялық энергиясының этностың тарихи қызметіне және этномәдени энергиясына өзгеруі. Этностың пайда болуы, қалыптасу орны мен даму циклдерінің белгілі бір “заңдылықтарға” тәуелді бағытталуы. Ғалымның пікірінше, олар үш қағиданың бірлігімен анықталады: географиялық (ландшафт), этникалық (халық) және саяси-әлеуметтік (мемлекеттік). Алғашқы екі маңызды принциптің жаратылыс ғылымымен байланысты болуы, үшіншісі алғашқы екеуінің өнімі ретінде адам туралы ғылым сферасына жатқызылуы.

*Этностың әлеуметтік–тарихи концепциясы.* Ю.В Бромлейдің этнос және этникалық-мәдениет теориясы. Этносқа тән белгілері мен компоненттері: ішкі бірлігі, өзіндік сана-сезімі мен идентификациясы, ортақ психикасы, территория тұтастығы, тілі және т.б. Этнос терминінің кең мағынасы. “Этникалық мәдениет” және “этнос мәдениеті” ұғымы. Этнос “этникалық-этноәлеуметтік организм” ретінде. Күнделікті тәжірибеде этностардың өзіндік материалдық және рухани мәдениеттерімен ерекшеленуі. Негізгі терминдер, ұғымдар.

*Этностың синергетикалық концепциясы.* Синергетика – күрделіліктің жоғарғы деңгейіндегі бірізділік емес тепе-теңсіздік жүйесінде өзін-өзі басқару үрдісін зерттейтін ғылым. Этносты біркелкі емес синергетикалық жүйе ретінде қарастыру: этникалық тәжірибе феноменін зерттеу, этностардың өзін-өзі ұйымдастыру процесінің әлеуметтік тұжырымдарын талдау, этностың иерархиялық құрылымының жүйеленіп бөлінуі және олардың өзара ықпалдасуы. Этнос құрылымының жасалуының синергетикалық қағидалары. Этникалық жүйенің бірізділік емес ұғымы, оның ұжымдылығы, этникалық құрылымның икемділігі. Этногенездегі мәдени байланысты зерттеудегі синергетикалық тәсілдің жалпы ғылыми әдіс болып есептелуі және қоршаған ортаны диалектикалық тану әдісі болып табылатындығы.

**2.****Этникалық құрылымды зерттеудегі конструктивистік тәсіл**

Конструктивизмнің негізгі теориясы. “Ұлт -мемлекет” концепциясы. Ұлттар және ұлтшылдық “белгісіз қауымдастық” ретінде (Б. Андерсон). Этнос – белгілі бір топтың және тұлғаның мәдени дәстүрге енген ұқсастық формасы ретінде (Э.Эриксон). Э.Геллнердің “ұлттар және ұлтшылдық” кітабының басты идеясы. Ұлтшылдық - саяси қауымдастықтың реконцептуализациялық механизмі ретінде (Р. Бурдье). Этникалық бірлестік - өзара әлеуметтік байланыс нәтижесі ретінде (Э. Хобсбаум). Этнос – метафора ретіндегі феномен, оның өкілдерінің ортақ атауы және мәдениеттік түрлерінің бөлісуі, шығу тегі мен тарихи ортақтығы, ынтымақтастық сезімге ие болуы (В. Тишков).

Этникалық зерттеу әдістемесіндегі конструктивистік (постмодернисттік) тәсіл сипаттамасы. Этнос – ерекше мәдени белгілері және өзге қоғаммен мәдени байланыста болатын адамдар қауымдастығы ретінде түсіндірілуі. Сонымен, этникалық қауымдастықтың белгілері ортақ шығу тегімен байланысты емес, оның жалпы ортақ тарихи тағдырына, мифке, сондай-ақ шектелген мәдени ортаға байланыстылығы.

**3. Этнос зерттеудегі инструменталистік әдіс.**

. Примордиалистік тәсілге қарағанда инструменталистік тәсілдің этникалылықтың объективті негізін іздестіруге емес (инструментализм этносты факт, шындық ретінде қабылдайды), қауымдастық пен этностың орындайтын функцияға бағытталуы. Инструментализмнің әдістемелік көрсеткіші. Этникалық бірлік топ мүддесінің орындалу құралы, саяси күресте жұмылуы (Н. Глезер, Д. Мойнихэн). Этникалық қауым –“топ мүддесі”, “жұмылдыру тобы”(Р. Джексон). Этникалық топтың сақталуы - қазіргі қоғамға тән бұқаралық мәдениет және құндылықтың қажеттілігі мен прагматизмі үшін адам қажеттілігіндегі жатырқауды жеңу. Этникалық сана-саяси күш ретінде (У. Коннор). Ұлтшылдықтың этномәдени және азаматтық түрі, ұғымдары. Этносты анықтаудың негізгі тәсілдері. Этностың күрделі құрылым ретінде сипатталуы, оның салыстырмалы категория ретінде көрінуі. Этникалық топтардың өзіндік мәдени ерекшеліктері, құндылықтары және қызметтері.

 *Этностың ақпараттық концепциясы.* Әлемдік этнологияда этникалықтың инструменталистік тәсіліне Н.Н. Чебоксаров пен С.А. Арутюновтың этностың ақпараттық концепциясын қосуы. Ақпараттық байланыстардың әр түрлі (синхрондық, диахрондық) қатынас формалары түрінде болуы. Ақпараттық байланыстардың әр түрлі жолдар арқылы (тілдік қатынас көмегімен көрсету, еліктеу) берілуі.

**Бақылау сұрақтары:**

1. Примордиализмнің теориялық көздері.
2. Этностың пассионарлық және этносфера теориясы.
3. Конструктивистік тәсілдің негізгі сипаттамасы.
4. Инструменталистік теорияның елеулі қасиеттері.

**Негізгі әдебиет**

1. Бромлей Ю.В. Очерки теории этноса. – М., 1983.
2. Гумилев Л.Н. Этногенез и биосфера Земли. – М., 1992.
3. Козлов В.И. Проблема этнического самосознания и ее место в теории этноса // Советская этнография. – 1974. - № 2.
4. Концепции зарубежной этнологии. – СПб., 1976.
5. Этнография и смежные дисциплины. Этнографические субдисциплины. Школы и направления. Методы. – М., 1988.

**Қосымша әдебиет**

1. Арутюнов С.А., Чебоксаров Н.Н. Этнические процессы и информация // Природа. – 1972. - № 7.
2. Геллнер Э. Нации и национализм. – М., 1991.
3. Коротеева В.В. «Воображаемые», «Изобретенные» и «сконструктиро-ванные» нации: метафора в науке // Этнологическое обозрение. – 1993. - № 2.
4. Краткий этнологический словарь.- М., 1985.
5. Тишков В.А. Очерки теории и политики этничности в Российской Федерации. – М., 1997.
6. Токарев С.А. История зарубежной этнографии. – М., 1978.

**Тақырып 2. Қазақстан халықтарының демографиялық жағдайы (8 сағ.)**

**№ 3. Қазақстандағы халықтардың демографиялық көрсеткіштері (2 сағ.)**

1. 1970-1999 ж.ж. Қазақстандағы халықтардың демографиялық көрсеткіштері.

2. Қазақстан халықтарының өсім динамикасы.

**1. 1970-1999 ж.ж. Қазақстандағы халықтардың демографиялық көрсеткіштері**

1970 жылғы санақ бойынша Қазақстан халқының ұлттық құрылымы: барлығы – 13 008 726; қазақтар – 4 234 917 (32,5%); орыстар – 5 521 917 (42,4%); украиндар – 933 461 (7,2%); немістер – 858 077 (6,6%); татарлар – 287 712 (2,2%); өзбектер – 216 340 (1,7%); белорустар – 198 275 (0,9%); ұйғырлар – 120 881 (1,0%); кәрістер – 81 598 (0,6%); әзербайжандар – 57 669 (0,4%); гректер – 51 161(0,4%); чешендер – 34 371 (0,3%); мордвалар – 34 371 (0,3%); еврейлер – 27013 (0,2%); молдавандар – 26 025 (0,2%); башқұрттар – 21 442 (0,2%); дүнгендер – 17284 (0,1%); түріктер – 18 456 (0,1%), күрдтер – 12 313 (0,1%). Осы санақ бойынша КСРО - 5 298 818 қазақ; оның ішінде Қазақстанда - 4234 166; РСФСР – 477 082; Өзбекстанда - 476 310; Қырғызстанда - 21 998; Тәжікстанда – 8 306; Түрікменстанда – 68 519 қазақтардың тұруы.

1979 жылғы санақ бойынша Қазақстан халқының ұлттық құрылымы: барлығы – 14 688 311; қазақтар –5 289 349 (36,0%); орыстар – 5 991 205 (40,8%); украиндар – 897 964 (6,1%); немістер – 900 207 (6,1%); татарлар – 312 626 (2,1%); өзбектер – 263 295 (1,7%); белорустар – 181 491 (1,2%); ұйғырлар – 147 943 (0,6%); кәрістер – 91 984 (0,9%); әзербайжандар – 73 345 (0,5%); поляктар – 61 136 (0,4%); гректер – 49 930 (0,3%); чешендер – 38 256 (0,3%); башқұрттар – 32 499 (0,2%); мордвалар – 31 424 (0,2%); молдавандар – 30 256 (0,2%); түріктер – 25 820 (0,2%); еврейлер – 22 491 (0,2%); дүнгендер – 22 491 (0,2%); күрдтер – 17 692 (0,1%).

1989 жылғы санақ бойынша Қазақстан халқының ұлттық құрылымы: барлығы – 16 199 154; қазақтар –6 496 858 (40,1%); орыстар – 6 062 019 (37,4%); украиндар – 875 691 (5,4%); немістер – 946 855 (5,8%); татарлар – 320 747 (2,0%); өзбектер – 331 042 (2,0%); ұйғырлар – 181 526 (1,1%); белорустар – 177 938 (1,1%); кәрістер – 100 739 (0,6%); әзербайжандар – 88 951 (0,6%); поляктар – 59 354 (0,4%); түріктер – 49 475 (0,3%); чешендер – 49 053 (0,3%); гректер – 46 267 (0,3%); башқұрттар – 40 949 (0,2%); мордвалар – 31 424 (0,2%); молдавандар – 30 256 (0,2%); дүнгендер – 29 956 (0,2%); күрдтер – 25 371 (0,1%); еврейлер – 17 526 (0,1%).

1999 жылғы санақ бойынша Қазақстан халқының ұлттық құрылымы: барлығы – 14 953 126; қазақтар –7 985 039 (53,4%); орыстар – 4 479 620 (30,0%); украиндар – 547 054 (3,7%); өзбектер – 370 663 (2,5%); немістер – 353 441 (2,4%); татарлар – 248 954 (1,6%); ұйғырлар – 210 365 (1,4%); белорустар – 111 927 (1,1%); кәрістер – 99 665 (0,7%); әзербайжандар – 78 295 (0,5%); түріктер – 75 935 (0,5%); поляктар – 47 297 (0,3%); башқұрттар – 40 949 (0,2%); дүнгендер – 36 945 (0,3%); күрдтер – 32 764 (0,2%); чешендер – 31 799 (0,2%); мордвалар – 31 424 (0,2%); молдавандар – 30 256 (0,2%); гректер – 12 703 (0,1%); еврейлер – 6 743 (0,1%).

**2. Қазақстан халықтарының өсім динамикасы**

1989 жылғы халық санағы нәтижесінде қарағанда 1999 жылғы санақ нәтижесінде Қазақстан халқы 16,2 млн-нан 14,9 млн адамға, яғни 1,7млн адамға (7,5%) азайды. Халық санының азаюына соңғы онжылдықта миграция сальдосының кері көрсеткіші, республикада тұратын этникалық топтардың өз тарихи отандарына қайтып оралуы, бала туу көрсеткішінің төмендеуімен байланысты. Соңғы онжылдықта бала туудың айырмашылығы мынандай: 1989 жылы әрбір 1000 адамға 23,4 жаңа туылған балаға келсе, 1999 жылы 1000 адамға 14 жаңа туылған баладан келеді. Тек 2000 жылғы ғана «Қара домалақ 2000» саясаты нәтижесінде бала туудың көрсеткіші аз да болса жоғары көтеріліп 1000 адамға 15,2 туылған баладан келді. Бала туудың төмен көрсеткіші урбанизация, аборттың әйелдердің репродукциялық денсаулығына әсер етуі, ана мен баланың өлімінің жоғары болуымен, баланы жоспарлап туумен тығыз байланысты. Сондай-ақ соңғы онжылдықта әлеуметтік-экономикалық ахуалдың төмендеуімен байланысты.

 Тұрғындар арасында өлім көрсеткіші де жоғары болып отыр. 1999 жылы әрбір 1000 адамға 10,1 өлген адамнан, 2000 жылы әрбір 1000 адамға 10,5 адаманан келді. Жаңа туылған балалар арасында да өлім көрсеткіші жоғары. 2000 жылы әрбір 1000 адамға 19,6 жаңа туылған нәресте өлімінен келді.

 Көптеген дамыған шет елдерде, әсіресе Европа елдерінде өлімнің жоғары көрсеткіші табиғи демографиялық процеспен, тұрғындардың қартаюымен байланысты болып келеді. Қазақстанда 1989-1999 жылдар аралығында халықтың орташа өмір сүру жасы да төмендеді. 1999 жылы халықтың орташа өмір сүру жасы 64 жас болды. Жекелеп алғанда ерлердің орташа өмір сүру жасы 58,5 жас, әйелдердің орташа өмір сүру жасы 69,9 жас. Ерлердің орташа сүру жасының төмендігі ерлер арасында өлімнің жоғары болуымен байланысты. 1998 жылы 1000 тірі туылған балаға 21,9 өлі туылған баладан, 1999 жылы 1000 тірі туылған балаға 20,1 өлі туылған баладан келіп аз да болса бала өлімі төмендеді. Аурудан өлу көрсеткіші де соңғы жылдары төмендеп келе жатыр.

 Бала туудың көрсеткіші де соңғы жылдары өсіп келе жатыр. 2000 жылдың алғашқы жеті айында 131,2 мың бала дүниеге келді. Бұл 1999 жылғы қарағанда 5,9% артық. Бұл алғам ілгерушілік халықтың әлеуметтік-экономикалық хал-ахуалының жақсара бастауымен,түрлі ауруларға қарсы вакциналар егумен де байланысты.

 Халықтың демографиялық өсіміне отбасылық-неке қатынастары да әсер етеді. 2000 жылдың алашқы жеті айында некелескендер саны 1999 жылға қарағанда 9,6 % өсті.

 1989 жыл мен 1999 жыл аралығында Қазақстананың демографиялық тенденциясында елеулі жастық және жыныстық өзгерістер байқалды. 0-ден 15 жас аралығындағы балалар арасында адам саны 16 % қысқарды. 16 жас пен 60 жастағылар арасындағылар саны 5 % қысқарды. Олардың 2/3 бөлігін ерлер құрайды. 60 жастан жоғарыдағылар саны өсті. 1989 жылы 65 жастан жоғарыдағылар халықтың 5,4 % құраса, 1999 жылы 6,7 % құрады. Әйелдер саны ерлер санынан 1,8 % артық болып отыр. Бүгінгі таңда Қазақстан халқының жастық структурасы былай болып отыр. Балалар мен жасөспірімдер халықтың 28,6%, 15-тен 59 жас арасындағылар - 60,7 %, 60 жас және одан жоғарыдағылар 10,7 % құрады.

 1989 жылы қала халқының саны 9,432 млн адам, ауыл халқы -7,067 млн.адам болды. Бұл мәлімет урбанизациясының басымдығын көрсетеді. Республика ішінде қоныстану жұмыс көзінің болуы, жалақының жоғары болуы себепті Алматы мен Астана қалаларында, Алматы, Ақмола, Маңғыстау облыстарында басым.

**Бақылау сұрақтары:**

* 1. Республика халқының негізгі демографиялық көрсеткіштері.
	2. Еліміздегі халықтың жастық және жыныстық құрылымының көрсеткіштері.
	3. қазақстан халықтарының орташа өмір сүру жасының айырмашылықтары.

**Негізгі әдебиет**

1. Абланова Э.А., Қалыш А.Б. XX ғасырдың екінші жартысындағы қазақтардың әлеуметтік-демографиялық даму динамикасы (1959-1970 жж. халық санақтары негізінде). – Алматы, 2003.
2. Алексеенко А.Н. Население Казахстана. 1920-1990 гг. –Алматы, 1993.
3. Асылбеков М.Х., Галиев А.Б. Социально-демографические процессы в Казахстане (1917-1980). –Алма-Ата, 1991.
4. Асылбков М.Х., Козина В.В. Демографические процессы современного Казахстана. – Алматы, 1995.
5. Базанова Ф.Н. Формирование и развитие структуры населения Казахской ССР. – Алма-Ата, 1989.

**Қосымша әдебиет**

1. Асылбеков М.Х., Алтаев А.Ш. Историко-демографические исследования в Казахстане: тенденции, современное состояние и перспективы // Отан тарихы. – Алматы, 1998. - №1. –С.28-35.
2. Гали А.Б., Каражанов К.С., Калышев А.Б. История переписей населения и этнодемографические процессы в Казахстане. – Алматы, 1998.

**№ 4. Қазақстан халқының этникалық ала-құла (мозаикалық) құрамы (2 сағ.)**

1. Қазақстанда тұратын этникалық топтардың Қазақстан территориясына келіп қоныстануының алғы шарттары, тарихы, демографиясы.

2. Республика халқының этникалық құрылымы бойынша таралуы мен орналасуы.

**1. Қазақстанда тұратын этникалық топтардың Қазақстан территориясына келіп қоныстануының алғы шарттары, тарихы, демографиясы**

Бүгінгі Қазақстан территориясын мекен еткен орыс, украин, неміс, татар, өзбек, кәріс, ұйғыр, дүнген, башқүрт, еврей, күрд, түрік, қатарлы көптегн ұлттар Қазақстан жерін әртүрлі кезеңдерде әрқилы себептерге, оқиғаларға байланысты келіп коныстанды.

Осы аталған қоныс аударушылардың басы, жоғарыда аталғандай Қазақстанның Ресей құрамына өтуімен, яғни орыстардың келуімен басталады.

1917 жылғы революциядан және азамат соғысынан кейін жаппай қоныс аударушылық тоқтатылды. Славян тектес халықтардың шоғырлануы мен өсуі өндірістік және калалық орталықтарда болды.

Қазақстанға келіп қоныстанған халықтардың үлкен бір кезеңі – Қазақстанға арнайы көшіп келген тұтас халықтардың тарихымен тығыз байланысты. 1937 жылдың күзінен бастап 1944 жылдың аяғына дейін тоталитарлық саясаттың құрбанына айналған тұтас халықтар өз жұртынан қазақ жеріне күштеп көшірілді.Атап айтқанда, олар – күрдтер, кәрістер, поляктар, Прибалтика, Батыс Украина мен Белоруссия халықтары, немістер, қалмақтар, ингуштар, чешендер, балкарлар, қарашайлар, қырым-татарлары, месхед-түріктер және т.б.

Қазақстанда саны жағынан шет жақтан келген халықтардың ішінде ең көп этнос - орыс халқы. Қазіргі таңда Қазақстанда тұратын орыстардыңжалпы саны - 4479620.

Украиндар Қазақстан жеріне XIX ғ. орта кезіде пайда болды. Сталиндік репрессия жылдарында көптеген украин интелигенттері репрессияланды. Олардың көбі украин ұлттық ұйымының мүшелері еді. Ал көптеген украиндықтар Қазақстанға тың және тың игеру кезеңінде келді.Олардың саны – 547054 адам.

Татарлар. Ресей үкіметі татарларды пайдаланып қазақ жеріне көшіріп, Орынбор, Петропавл, Семей маңына орналастырды. Олар қазак жерінде оқу, ағарту ісін дамытуға үлес косты. Қазір елімізде 248954 татарлар тұрады.

Өзбектер көбінесе Қазақстанның оңтүстік өңірінде тұрады.Респуб- ликада олардың жалпы саны 370663 тұрғынды қамтиды..

Поляктар Қазақстанға әртүрлі себептермен келген, жер аударылғандар, қоғамдық жағдайлары және жас шамалары әртүрлі біренеше саяси топқа жататын адамдар. Поляк жер аударылғандар ішінде
ақындар, жазушылар, суретшілер болды. Қазір Қазақстанда олардың саны 47297 адам

КәрістерҚазақстанға 1937 жылдан бастап күштеп қоныс аудара бастаған.Республиканың төрт оңтүстік облыстарында 99665 кәрістер мекендейді.

Күрдтер Қазақстанға 1937 жылы жер аударылып келді. Республиканың үш оңтүстік облыстарында 32764 күрдтер мекендейді.

**2. Республика халқының этникалық құрылымы бойынша таралуы мен орналасуы**

 1989 ж.бүкілодақтық санақ нәтижесінде орыстар Қазақстандағы халықтың 37,8 % құрады. Қазақстандық орыстардың 51,3 % қалалық жерде, 19,3 % ауылдық жерде тұрады. Қазіргі таңда (1999ж.) Қазақстанда тұратын орыстардың жалпы саны – 4479620. Ақмола облысында -329454, Ақтөбе облысында -114416, Алматы облысында -339984, Атырау облысында -38013, Шығыс Қазақстан облысында -694705, Жамбыл облысында – 179258, Батыс Қазақстан облысында -174018, Қарағанды облысында -614416, Маңғыстауда-46630, Павлодарда-337924, Солтүстік Қазақстан облысында -361461, Оңтүстік Қазақстан облысында -162098, Астанада-129480, Алматыда-510366 орыс халқы тұрады.

 Украиндардың Қазақстанда жалпы саны -547054. Ақмола –62228, Ақтөбе - 46848, Алматы -13512, Атырау -1442, Шығыс Қазақстан -15696,Жамбыл -10013, БатысҚазақстан -19634, Қарағанды -78755, Қостанай-130449, Қызылорда -844, Маңғыстау -4124, Павлодар -62585, Солтүстік Қазақстан-46980, Оңтүстік Қазақстан облыстарында -13039, Астана мен Алматы қалаларында – 18070 және 22835 украин тұрады.

Қазіргі таңда Қазақстанда 353441 неміс тұрады. Ақмола -52334; Ақтөбе -10721; Алматы -18927; Атырау -11394; Шығыс Қазақстан -32141; Жамбыл -11394; Қарағанды -57229; Павлодар -43835; Солтүстік Қазақстан -41157; Оңтүстік Қазақстан облыстарында -5261; Астана қаласы -9591; Алматы қаласынды -9390 неміс тұрады.

1999 ж. санақ бойынша Қазақстандағы белорустардың саны 111927 адам. Ақмола -19475; Ақтөбе -2569; Алматы -2053; Шығыс Қазақстан -4525; Батыс Қазақстан -3577; Қарағанды -21579; Қостанай -25018; Павлодар – 8781; Солтүстік Қазақстан облыстарында – 11184; Астана қаласында -5761, Алматы қаласында -3438 белорус мекендейді.

 Татарлардың қазіргі таңда еліміздегі саны 248954 адамды құрады. Ақмола - 17272;Ақтөбе 11675; Алматы -15647; Атырау -2728; Шығыс Қазақстан -24506; Жамбыл-12576; Батыс Қазақстан -10104; Қарағанды -39313; Қостанай – 20070; Қызылорда -2309; Маңғыстау -2490; Павлодар -17064;Солтүстік Қазақстан – 16472;Оңтүстік Қазақстан облыстарында -23627; Астана қаласында-8286; Алматы қаласында -24770 татар тұрады.

 Өзбектердің Қазақстандағы жалпы саны -370663. Ақмола-2650; Жамбыл -22501; Оңтүстік Қазақстан облыстарында -332202; Алматы қаласында -4304 өзбек тұрады.

Қазіргі таңда Қазақстанда 210365 ұйғыр тұрады. Алматы облысында-140725;Оңтүстік Қазақстан облысында-3258; Алматы қаласында -60427 ұйғыр мекендейді.

 Дүнгендер-(қытайша атауы -лаохуэй, хуэйминь, хуэйцзу-қытай тілінен аударғанда мұсылмандар деген ұғымды білдеріді.). Қазіргі кезде Қазақстанда 36945 дүнген тұрады. Алматы облысында – 1542; Жамбыл облысында – 30333; Алматы қаласында-4565 дүнген тұрады.

 Қазақстанда 1999 ж. санақ бойынша 47297 поляк тұрады. Ақмола облысында -11404; Алматы облысында -2106; Қарағанды облысында -5572; Қостанай облысында -2357; Павлодар облысында -1447; Солтүстік Қазақстан облысында-18757 адам .

 Қазіргі таңда Қазақстанда 99665 кәріс тұрады. Алматы облысында-17448; Жамбыл облысында -14000; Қызылорда облысында -8982; Оңтүстік Қазақстан облысында -9780; Алматы қаласында -19090 кәріс тіркелген.

 Қазақстанда 32764 күрд тұрады. Алматы облысында -13264; Жамбыл облысында -10855; Оңтүстік Қазақстан облысында -6661; Алматы қаласында -1356 күрд мекендейді.

 1999 ж. санақ бойынша елімізде 31799 чешен тұрады. Ақмола -3149;Ақтөбе -1379; Алматы -6091; Жамбыл -2438; Қарағанды -4660; Қостанай-2167; Павлодар -1767;Оңтүстік Қазақстан облыстарында -2260; Алматы қаласында-2304 чешен тіркелген.

 Республикада қазіргі таңда 75933 түрік өкілдері бар. Олардың саны Алматы облысында -28187; Жамбыл облысында -24823; Оңтүстік Қазақстан облысында -18665; Алматы қаласында -3128.

Алайда, Қазақстан егемендік алу кезеңінен бастап әр ұлттың өз ата мекендеріне қайту процестері басталып республикадан басқа ұлттардың көшіп кетуі байқалғаннан соңғы бірнеше жылда көші-қон барысының біршама баяулағаны байқалады.

**Бақылау сұрақтары:**

1. Кеңес заманы кезінде Қазақстанға басқа халықтардың көшіп келуінің басты себебі.

2.XX ғ. қай кезіңінде елімізге басқа этностар көбірек қоныстанды?

3. Қазақстандағы славян тектес этностарды атаңыз.

4. Еліміздегі түркі тектес этностарыд атаңыз.

**Негізгі әдебиет**

1.Абланова Э.А., Қалыш А.Б. XX ғасырдың екінші жартысындағы қазақтардың әлеуметтік-демографиялық даму динамикасы (1959-1970 жж. халық санақтары негізінде). – Алматы, 2003.

2.Алексеенко А.Н. Население Казахстана. 1920-1990 гг. –Алматы, 1993.

3.Асылбеков М.Х., Галиев А.Б. Социально-демографические процессы в Казахстане (1917-1980). –Алма-Ата, 1991.

4.Асылбков М.Х., Козина В.В. Демографические процессы современного Казахстана. – Алматы, 1995.

5.Базанова Ф.Н. Формирование и развитие структуры населения Казахской ССР. – Алма-Ата, 1989.

**Қосымша әдебиет**

1.Асылбеков М.Х., Алтаев А.Ш. Историко-демографические исследования в Казахстане: тенденции, современное состояние и перспективы // Отан тарихы. – Алматы, 1998. - №1. –С.28-35.

2.Гали А.Б., Каражанов К.С., Калышев А.Б. История переписей населения и этнодемографические процессы в Казахстане. – Алматы, 1998.

**№ 5. 1959-1999 ж.ж. Қазақстандағы көші-қон процестері (2 сағ.)**

1. Көші-қонға байланысты жалпы түсініктемелер.

 2. 1959-1999 ж.ж. Қазақстандағы ішкі көші-қон процестері.

3. 1959-1999 ж.ж. Қазақстандағы сыртқы көші-қон процестері.

**1. Көші-қонға байланысты жалпы түсініктемелер**

Көші-қон деп халықтың барлық әлеуметтік мәнді орын ауыстыруларын, территориялық жылжуын айтуы. Халықтың қолайлы көші-қоны экономикалық және әлеуметтік қозғалысының міндетті шарты болып табылуы. Көші-қонды ерекшеліктеріне қарай *иммиграция*(елге тұрақты және уақытша тұруға келу), *эммиграция*(елден тұрақты қоныс аударып кету) және *республика ішілік көші-қон* деп бөлуі. Республика ішілік көші-қон, облысаралық және ауданаралық болып бөлінуі. Көші-қонның адамзат тарихының өн бойында жүре отырып, қоғамның әлеуметтік-экономикалық және саяси даму барысында өзіндік орын алуы. Тұрғындардың көші-қоны мен олардың орналасуының шыққан және барған жерлеріндегі этнодемографиялық процестердің дамуына әсері. Егер халықтар санының динамикасына негізінен eкi фактор - *этнодемографиялық* (туу, өлім) жене *этнотрансформациялық* (асси­миляция, консолидация) әсер етсе, еліміз территориясында халықтар санының өзгеруне ұлттар миграциясының да өз әсерін тигізуі. *Көші-қон квотасы, көші-қон үлестемесі* дегеніміз отаныны көшіп келуші оралмандардың әр мемлекеттің үкіметі белгілеген жыл сайынғы мөлшерлі саны.

Миграцияның - әлеуметтік, экономикалық, демографиялық және этникалық процестердің дамуына айтарлықтай әсер ететін күрделі көп функциялы көрініс, ұлты әр түрлі адамдардың араласуы, аймақтағы, қаладағы, ауылдағы халықтардың әлеуметтік-этникалық кұрылымын өзгертуші фактор, сонымен қатар этникалық топтардың, ара-қатынас тепе-теңдігін бұзып, ұлтаралық аралас некенің көбеюіне алып келетін күрделі құбылысы. Әр ұлттағы мигранттар белгілі 6ip тілде сөйлейтіндіктен, ұлттық, психологиясы және санасы, дәстүрлі мәдениеті және соған сай тұрмыстық ерекшеліктері болғандықтан, олар этникалық қауымдастыктың рухани өміріне әсер етпей тұра алмауы.

**2. 1959-1999 ж.ж. Қазақстандағы ішкі көші-қон процестері**

Қазақстандағы миграциялық үрдістің біздер eкі түрін алып қарастырамыз, бірінші түрі ішкі миграция (халыктың республика ішіндегі облысаралық қозғалысы) және екінші түрі сыртқы миграция (республика территориясына сырттан, басқа мемлекеттен қоныс аударушылар).

 1959-1970 жылдар аралығындағы уақытта Қазақстанның ішіндегі республикааралық миграция 24% өсуі. Миграцияның облысаралық артуы Батыс Қазақстан аймағында, Оңтүстікте, Солтүстікте жоғары басымдык танытуы. Келген мигранттар мен кеткен мигранттардың аталған аймақтардағы проценттік көрсеткіші 1959-1970 жж. 124%-дан 148% аралығына жетуі.

Республикадағы халық шаруашылығының шапшаң қарқынмен өсуі, өнеркәсіптің жаңа салаларының шығуы, табиғат байлықтарының игерілуі қосымша еңбек ресурстарын талап ететіндігі. Қазақстанға басқа сырттан енбекшілерді тарту ұйымдасқан жоспарлы миграция түрінде жүргізілді деп ұрандағанымен, бұл саясаттың стихиялы түрде өрістеуі.

Республикаға өнеркәсіп кәсіпорындарына, құрылыстарға 1960-шы жылдары ұйымдасқан «жоспарлы миграция» атын жамылып Ресейден, Молдавиядан, Украинадан, Белоруссиядан, Өзбекстаннан, Тәжікстаннан жүздеген мыңға жуық адамның Қазақстанға келуі.

 Қазақ халқының қоныс аударып, жылжу қабілеті европалықтарға қарағанда әлсіз болғанымен көрші Орта Азия халықтарынан 2-3 есе басымдығы.

Халықтық миграциялық қозғалысты таразыласақ, орта жастағылар мен қартайғандарға қарағанда жастардың, әйел адамдармен салыстырғанда ерлердің, ауыл түрғындарына қарағанда қалалықтардың қоныс аударуға бейім екенінің байқалуы Табиғи өсімі мол халықтардың табиғи көбеюі аз халықтарға қарағанда коныс аударуға онша бейім емес екенінің анықталуы.

 Қазіргі кезенде қазақтардың ауылдан қалаға ауысу үрдісі жедел жүріп жатуы. Ол екеуін дөнекерлеп отыратын процесс - урбанизация 1989 жылдары 1970 жылдарға қарағанда жедел өрістеуі.

 Облысаралық көші-қон келесідейгідей көрініс табуда. Егерде 1980 жылдары қозғалыс солтүстік және сотүстік-шығыс аймағынан республиканың оңтүстігіне бағытталса, ал 1990 жылдардың басынан көші-қон ағымы оңтүстіктен сотүстікке бағытталуы.

**3. 1959-1999 ж.ж. Қазақстандағы сыртқы көші-қон процестері**

Ал сыртқы миграцияға келетін болсақ, онда республикамызда 1960 жылдан кері миграциялық сальдоның жүруі. 1950-1960 жылдары Қазакстаңда республикааралық миграция үрдіс басымдық танытты. Оның себебі, Кенес Одагының миграциялық саясатындағы, біріншіден, этникалык бөлінушілік, екіншіден, шикізат орталығын көтеруге бағытталған өндірістік саяси реформаның ағымымен шығыс-европалық, оның ішінде орыстардың реснубликаға көптеп қоныс аударуына әкеліп соқты.

Ол жағдайдың күні бүгінге дейін сақталып отыруы. 1989 жылы Қазақстаннан 130 мың тұрғынның кетуі. Оның 50%-ін орыстар, 10%-ін украиндар мен белорустар, қалганын немістер мен еврейлердің құруы.

Қазір Қазакстанды мекендеген халықтардың бірталайының өз еддеріне қайтып жатқаны мәлім.

Шетелге, әсіресе жақын елдерге көшіп кету 1994 ж. -410 мың, 1995 ж. -238 мың, 1996ж.- 176 мың, 1997ж.- 270 мың, 1998 ж. - 220 мың. Жалпы еліміздің егемендік жариялаған соңғы 7 жыл ішінде (1991-1997 жж) ұзын саны айтарлық - 1 млн. 542 мың адамға кері сальдосы нәтиже берген. 1998-1999 жылдары осы көші-қон сальдосы өсімі сақталған. Осындай жағдайда біз сырттағы қазақтарды өкелу арқылы бірінші еңбек кұші мәселесін шешер едік. Екіншіден, өз елімізде басым ұлтқа айналған болар едік. Үшіншіден, үмыт бола бастаған дәстүрлі ұлттық мәдениетімізді, өнерімізді, қолөнерімізді байытар едік.

Аталған жылдары мемлекет тарапынан жүргізілген жоспарлы миграция саясатының нәтижесінде Қазақстанда жергілікті этнос-қазақтар сырттан келген европалық ұлт өкілдерінің сандық үлесінін басым болуы салдарьшан, сол кезендегі Кеңес өкіметі түсындағы он бес Одақтас республикалардын ішіндегі өз ұлты азшылыққа айнал ған бірден-бір республика болды. Кеңес дөуірі тұсында жүргізілген санақтың сандық нәтижесіне қарай отырып; Қазақстандағы географиялық қоныстанудың бірқалыпты емес, шашыранды түрде өрістеу үлттық орналасудағы сандық пропорцияның сақталмауы нәтижесін де қазақ этносы бір аймақта басым үлт өкіліне айналса, бір аймақта өте аз қоныстанған көп этностың бірі болып қалған. Урбанизация үрдісі Қазақстанда біркелкі өрістегеніне қарамас-тан, 1970 жылға дейінгі демографиялық козғалыс қазақтар арасында «жалған урбанизация» сипатында дамыған.

Сыртқы миграциялық фактор саясатының мемлекет тарапынан жоспарлы түрде өрістеуі көптеген мигрантгардың жұмыс көзін іздеп, Қазақстанға үдере көшуінің аяғы біріншіден, мемлекетіміздегі этно-демографиялық бейненің бүзылуына алып келіп, жергілікті тұргындар өз туган жеріндегі азшылыққа айналған бірден-бір ұлт болса, екіншіден, сыртқы миграцияның нәтижесінде қазақтар арасындағы тілдік ассимиляция бұзылып, орыс тілін ана тілінің орнына коюы, этностық ортақ тілді біртұтас сақталмау ұрейіне алып келді.

Ресей көші-қон тарту оралығы болып табылады. 1990 ж Ресейге жақын шетелден мигранттар 74%, 1992ж -81%, 1995ж-90%, 1997ж -90,6%, 1998ж-91,8%, 1999ж-89,8% кеткен. 1996ж халықаралық көші-қонның Қазақстанна кетушілердің 94,4% Германия үлесіне, ал 1997ж -91,4%, 1998ж-90,5%, 1999ж -91,3% құраған. Сонымен қатар Израиль, Греция, Ақш елдеріне кеткен. Алыс шетелге 1993-1999 жылдар аралығында 536,2 мың адам көшкен, ал Қазақстанға 30,1 мың ада келген, көші-қон теріс сальдосы 506,1 мың адамды құраған.

Осы кезеңде Қазақстанға 1 199 226 қазақ көшіп келген, ал көшіп кетушілер – 1278 302 адамды құраған. 1992-1993жж Ресейдегі қазақтардың саны теріс сальдо көрсетті және абсолюттік саны 10,8 және 6,8 мың адамды құрады. 1994 ж Ресей халқы қазқтардың үлесі негізінде 1,1 мың адам, 1995ж -6,8 мың адамға өскен. Тек Омск облысында 1997-1998жж 1100 қазақ отбасылары көшкен.

Айта кететін жайт, көшіп кетушілердің жаңа отанында жақсы ораласуына барлығына жағдай жасалмаған. Көшіп-кету мигрантына қарама-қарсы миграция бар. 1993ж. Қазақстанның шеткері аймағына 111,3 мың адам, 1994 ж. -70,4 мың адам, 1995ж. -71,1 мың адам, 1996ж. -53,8 мың адам, 1997ж. -38,0 мың адам, 1998ж.- 40,6 мың адам, 1999 ж. -35,4 мың адам келген. 1989-1999 жылдар аралығында көшіп келгендер Қазақстанға 308 514 адам тұрғылықты орналасты, ТМД және Балтық елдерінен – 253 720 адам немесе 82,2%, алыс шетелден -54794 адам немесе 17,8% құрады.

Келушілердің негізгі бөлігін қазақтар -59,1%, екінші орыда орыстар -25,7%, украиндар-4,2%, немістер-3,1%, белорустар мен кәрістер-0,8% және басқа ұлттар – 6,4% құрады.

**Бақылау сұрақтары:**

1. Көші-қон қозғалыстарының ерекшеліктері.

2. Көші-қонның негізгі себептері мен факторлары.

3. Көші-қон квотасы мен үлестемесі.

4. Республикадан басқа мемлекеттерге қазақстандықтардың эмиграциясының басты

 себептері.

**Негізгі әдебиеттер**

1. Алексеенко А.Н. Население Казахстана. 1920-1990 гг. –Алматы, 1993.
2. Асылбеков М.Х., Галиев А.Б. Социально-демографические процессы в Казахстане (1917-1980). –Алма-Ата, 1991.
3. Асылбеков М.Х., Козина В.В. Демографические процессы современного Казахстана. –Алматы, 1995.
4. Садовская Е.Ю. Миграция в Казахстане на рубеже XXI века: основные тенденции и перспективы. -Алматы, 2001.
5. Шатаев Б. Миграция населения и интернациональное население. – Алма-Ата, 1977.

**Қосымша әдебиеттер**

1. Галиев А.Б. К истории миграции населения Казахстана // Вестник АН Казахской ССР. -1979. - № 5. – С.54-56.
2. Қартаева Т.А. Тарихи демография. Оқу құралы. – Алматв, 2007.

**Дәріс № 6. Тәуелсіздік жылдары Қазақстанға жақын және алыс шет елдерден қазақтардың қайтып оралуы (2 сағ.)**

1. Қазақтардың өз еліне оралу процесі (репатриация).

2. Қазақстандағы репатриация мәселесіндегі қиыншылықтар.

**1. Қазақтардың өз еліне оралу процесі (репатриация)**

Қазақ жерлерінен тыс жерлерде 4,5 млн. қазақтар алыс және жақын шет мемлекеттерде мекендейді. Кеңес дәуірінен кейін бұрынғы КСРО территориясында құрылған 14 мемлекетте дүниежүзінің басқа 25 елінде мекен ететіні белгілі болды. Бүгінгі таңда қазақ диаспорасының қолға алынуы, еліміздің тәуелсіздік тұғырының нығая түскендігін көрсетеді.

Қазақтардың әр кезде қандай себептермен шет елдерге ауғанының себептеріне келетін болсақ, ен алдымен олардың шет елге ауған кезеңдерін қарастырамыз.

 Бірінші кезең – 1720-1750 жылдары аралығы, “Ақ табан шұбырынды, алқа көл сұлама жылдары”

Екінші кезең – ХІХ ғасырдың басы бір жағы Қоқанд хандығының, екінші жағынан Ресей өкіметінің отаршыл саясатынан қашып Тянь-Шаньның солтүстігіне ауды.

Үшінші кезең – ХІХ ғасырдың 60-80 жылдары Ресей мен Қытай арасында жер бөлінісі болғанда, мыңдаған қазақтар Қытай мемлекетіне қарап кетті.

Төртінші кезең – Ресей империясының отаршыл саясатына қарсы 1916 жылғы ұлт-азаттық көтеріліс кезеңі – Ресей империясының жаппай репрессиясынан қашып, шет елге ауды.

Бесінші кезең – 1929-1933 жылдар, Сталин репрессиясы кезеңі.

Қазақтардың шетелге аууының нәтижесінде, Қытайда – 1 млн.300 мың қазақ, Түркияда – 30 мың қазақ, Иранда – 15 мың қазақ, Ауғанстанда – 45 мың қазақ, Моңғолияда – 157 мыңнан астам қазақтар тұрып жатыр .

1991 ж. Қазақстан Республикасының Президенті Нұрсұлтан Назарбаевтың: “Алыстағы ағайындарға ақ тілек” атты хаты жарияланды.

1992 ж. “Көшіп келу туралы”, “Азаматтық туралы” заңдар қабылданды. Бұл заңдарда қазақ диаспорасы өкілдерінің атамекенге оралуына байланысты, көптеген жеңілдіктер көзделген.

 1991-1995жж. Қазақстан республикасына тұрақты тұруға ТМД және алыс шетелден 137919 қазақ көшіп келді. Негізінен Ресей, Украина, Тәжікстан, Балтық және Казказ елдерінен: 49,4% қазақ-иммигранттар алыс шетелден: Монғолия, Иран, Туркия, Қытай, Ауғанстаннан болды. Монғолиядан келген иммигранттардың негізгі ағымы (1991-1993жж.) бірінші үш жылда -60мың адамға жеткен.

 Келесі жылдары олардың келуі азайған. 1996-1999 жылдар аралығында Қазақтанға 2529 адам келген, бұл алдыңғы төрт жылмен салыстырғанда 25,1 есеге аз, ал республикадан 623 адам кеткен. Оралмандардың көшіп келу өсімі 1996-1999жж. небары 1906 адамды құраған. 1989-1999 жылдар аралығында республикаға тұрғылықты тұруға 43 057 оралман көшіп келген (21 636 еркек және 21 421 әйел). Оралмандардың көп бөлігі ауылдық жерлерге қоныстанды 76,8%. Олардың негізгі қоныстанған жерлері –Ақмола, Қарағанды, Алматы, Павлодар және шығыс Қазақстан облыстары болды. Көшіп келгендердің елге бейімделуі қиын, өйткені олар Қазақстанның барлық жеріне шашыранды орналасқан.

 Соңғы жылдары оралмандардың республика ішілік көші-қоны байқалуда. Тек 1997-1998 жж. алыс ауылдық аудандар және ауылдан қалаға және Қарағанды облысының ауылдарыа, облыс орталықтарына жақын жерлерге оралман 650 отбасы қоныстанған. Олардың көшуіне Қазақстанның көпшілік аудандарындағы қатаң климат, қыстың суығы, тұрмыстық қажеттіліктері және жерлерін игеруге қажетті құралдардың жетіспеуі және т.б. оларды жұмыс табуға үміттеніп қалаға көшуге мәжбүрлейді. Монғолиядан келген оралмандардың бейімделуі өте қиын. Олардың орыс тілін айтпағанда, менталитеті және тілі жергілікті қазақ тұрғындарынан өзгеше.

 Көші-қонды соңғы төрт-бес жылда тығырыққа әкеп тіреген себептерге тоқталасақ, ең басты себептері: 1995-1996 жылдары Қазақстанның өзінде экономикалық дағдарыс басталғандығы, осының салдарынан көшті қабылдаушы негізгі объект-ауыл шаруашылығына тым ауыр тиді. Көшіп келушілерге қысылтаяң өмірдің ауыртпалықтарын түсіну үшін белгілі уақыт керек еді, осы жағдайларға бірі үйреніп, екіншісі үйрене алмады. Көшіп келушілердің кейбіреулері не мақсатпен келе жатқанына мән бермей, көштің дүбіріне ілесіп келіп, мұндағы өмір мен әлеуметтік тұрмыс-талабына төтеп бере алмайтынына көзі жетіп кері қайтқан. Осы мәселелерге байланысты 1997 ж.13 желтоқсанда көші-қон туралы заң қабылданды.

 Міне оралмандардың, жоғарыда айтылған көкейкесті мәселелері қазақ елінің зиялы қауымын ойландырмай қоймағаны анық. Бұл қазіргі заман қыспағынан болып отырған кемшіліктер деп ойлаймыз. Жер көлемі мен табиғи байлығы жөнінен дүниежүзіндегі ең үлкен елдердің қатарынан орын алатын Қазақстанның болашағы өте зор. Қазір өтпелі кезеңде көптеген қиыншылықтардың бары жасырын емес, мұның бәрі уақытша ауыртпалық. Осы қиыншылықтарды тезірек жеңіп, әлемнің дамыған мемлекеттерінің қатарына қосылу мүмкіндігі алда. Қазақ диаспорасы жөнінен көтерілген өзекті мәселелер сөзсіз шешімін табады деп ойлаймын.

**2.Қазақстандағы репатриация мәселесіндегі қиыншылықтар**

 Алғашқы Дүниежүзілік Құрылтай 1992 ж. болып өтті. Осы тұстан бастап қазақ репатрианттарының оралу тарихы басталған еді. 2004 ж. келер жылға деп Қазақстан Республикасының миграция және демография агенттігі республикалық бюджетке 4,5 млн. қаржының салған болатын. Бұл тұрғын үй мәселесінің тек 60 % ғана өтей алады.

 Келесі үлкен қиыншылықты мәселе -жұмысқа орналастыру. Қазақстан Республикасының Президентінің 1997 ж. 19 наурыздағы “2000 жылға дейін көші-қон саясатының негізгі бағыты жөнінде” жарлығында мынадай шешім шығарды: “Өзінің тарихи мекеніне оралушылардың орналасуын ұйымдастыратын құқықтық актілер талдап, бекітілсін”, сондай-ақ “облыс әкімдері жергілікті бюджет есебінен қаржыландыруды қолға алсын” делінген.

 Алайда, оралмандардың жұмысқа тіркелу, тарихи отанына тез бейімделуіне кейбір жағдайлар қиындық туғызып отыр.

 Монғолиядан оралған азаматтардың көпшілігі тек малшаруашылығы мен егіншілік саласында жұмыс істеуге қабілеттілігін көрсетіп отыр.

 Бәрімізге де белгілі квота бойынша мамандығы бар кадрлар да оралуда. Бұл Қазақстан кадрларының сапасын жоғарлатуға үлес қосуда. Сонымен, Қазақстан тарапынан беріліп отырған көмек қандай болды. Соған қысқаша тоқталсақ, ол мынадай, 1992-2002 жылдары 29390 отбасы тұрғын үймен қамтамасыз етілді. 2002 жылы 1 қазанда 151018 адам Қазақстан Республикасының көші-қон және демография агенттігінің мәліметі бойынша 126252 адамнан 74035 жұмысқа тұрғызылды. Одан басқа 544 отбасы 400 доллардан микрокредит алды.

Шаруашылық орнымен 15424 отбасы қамтылды, оның ішінде жер бөліктерін-12878, 11096-сы мал ұстайды. Оралман отбасында 38419 мектепке дейінгі балалар тұрады. 11349 зейнеткер (оныі ішінде 11020 зейнетақы алады), 1957 адам еңбекке жарамсыз. Одан басқа Қазақстан Республикасында 17835 көп балалы оралман отбасы өмір сүруде. Оның ішінде 13720 отбасы балаларына жәрдем ақы алады. Жоғарғы оқу орындарында және орта білім беру орындарында 4378 адам оқиды, 383 адам Қазақстан Республикасының Қарулы күш қатарында қызмет етеді.

Сонымен, Қазақстан тарапынан оралмандарға жүргізіліп отырған көмек, барлық ыждаһаттылықпен назарға алынуда. Мұның Қазақстанға ауыр тиіп отырғанын ескерсек, сондай-ақ оралман тарапынан да қиыншылыққа тіреліп отырғанын айтуымыз керек. Мұндай қиындықтарға қарамастан, қандас бауырларымыздың Отанына оралуын мақұлдауда. Ұрпақтың өсуі барысында, бұл өтпелі кезең қиындықтары түгелімен шешіледі деп сенеміз.

**Бақылау сұрақтары:**

1. Қазақтардың Отанынан тыс жерлерге көшуіне қандай жағдайлар әсер етті?

2. Қазақстан тәуелсіздік алғаннан кейінгі шетедегі қазақтардың елге оралу проблемасы қалай шешілді: барысы, қиындығы мен нәтижелері.

**Негізгі әдебиеттер**

1. Қазақ диаспорасы: бүгіні мен ертеңі. Астана, 2005.
2. Қинаятұлы З.. Жылаған жылдар шежіресі. Алматы, 1995.
3. Мендикулова Г.М. Исторические судьбы казахской диаспоры. Происхождение и развитие. Алматы, 1997. 87-б.
4. Назарбаев Н.Ә. Құшағымыз бауырларға айқара ашық //Дүниежүзі қазақтарының құрылтайы. –Алматы, 1993.
5. Назарбаев Н.Ә. Қазақтың бүкіл тарихы-бірігу тарихы, тұтастану тарихы //Қазақ тарихы. 1998. -№ 3. 3-10 бб.

**Қосымша әдебиеттер**

1.Казахская диаспора: Проблемы этнического выживания. Алматы, 1997.

2.Қозғанбаева Г.Б. Монғолиядағы Қазақ диаспорасы: тарихы, бүгіні мен ертеңі: Тарих ғыл. канд. дәр. алу үшін жаз. дисс. Алматы, 2003.

3. О Государственной программе поддержки соотечественникам, проживающих за рубежом. Указ Президента РК от 31 декабря 1996 г. // Казахстанская правда. -1997. - 5 января.

**Аралық бақылау** (сұрақтары төменде)**. 6 апта.**

**Тақырып 3. Этномәдени процестердегі ұлттық тіл мәселелері (2 сағ.)**

**№ 7. Қазақстандағы қазіргі кездегі этнотілдік жағдай (2 сағ.)**

1. Қазақстандағы мемлекеттік тіл және өзге тілдер мәселесі.

2. Қазақстандағы тіл саясаты.

**1. Қазақстандағы мемлекеттік тіл және өзге тілдер мәселесі**

*Тіл - мәдениеттің бір бөлігі.* Әр түрлі тілдердің таралуы. Тіл – этностардың өмір тіршілігінің: қоғамдық, саяси, мәдени, өндірістік, тұрмыстық, отбасылық т.б. салаларындағы маңызды қатынас құралы. Тілдің екі түрлі жолмен дамуы. Оның бірі - өзінен-өзі арнайы ұйымдастырылмаған түрде дамуы немесе қолданыстан шығып құруы; екіншісі – қоғам, мемлекет тарапынан керекті бағытта жоспарлы түрде арнайы дамуы немесе құруы. 1950 жылдардың екінші жартысынан бастап 1980 жылдардың ортасына дейін ұлт тілдерінің қоғамдық қызметінің өрісінің тарылуы, олардың беделінің түсе бастауы және орыс тілінен өзге тілдерді дамыту жөнінде мәселе көтеру -

*Ана тілі.* Ана тілі - әр адамның өз ұлтының жан дүниесі мен мәдениетінен, ғасырлар бойы жиған рухани азығының нәр алатын кіндік тамыры. Ана тілдің этникалық және этнопсихологиялық мәндегі қызметі. Ана тілінің қызмет етуіндегі жалпы және ерекше жақтары. Тіл этникалық мәдениеттің, этникалық өзіндік ерекшелігінің сақтау және дамыту факторы мен құралы ретінде. Мектептер мен жоғары оқу орындарында ана тілін жетілдіру. Республикада қазақ тілінің жағдайы және қазақ тілін білудің қажеттілігі. Біртілділік және республикада 130 тілдің дамуы.

*Қостілділіктің және көптілділіктің таралуы*. Қолданылатын тілдердің әлеуметтік-коммуникативтік системасы. Ұлттық тіл мен орыс тілінен тұратын қостілділіктің 100-ден астам типінің болуы. Екі тілде сөйлейтіндердің барлығын санына қарай тізетін болсақ, онда бір шетінде қазақ, орыс екі тілділігі, екінші жағында саны өте аз қос тілде сөйлйтіндер. Қазақ-орыс, ұлттық-қазақ, ұлттық-орыс қостілділігі. Әлеуметтік-коммуникативтік системасындағы қазақ, орыс және басқа тілден тұратын үш тілділік. Бұл татарлардың (татар-башқұрт-орыс, татар-башқұрт-қазақ), өзбектердің (өзбек-қазақ-орыс), дүнгендердің (дүнген-орыс-қазақ), кәрістердің (кәріс-орыс-қазақ), қырғыздардың (қырғыз-қазақ-орыс) және басқа этностардың үш тілділігі.

Республикада төрт тілділіктің дамуы. Бұл орайда ұйғырлардың (ұйғыр-қазақ-өзбек-орыс), татарлардың (татар-башқұрт-қазақ-орыс), тәжіктердің (тәжік-өзбек-қазақ-орыс), түріктердің (түрік-азербайжан-қазақ-орыс), азербайжандардың (азербайжан-түрік-қазақ-орыс,), күрдтердің (күрд-түрік-әзербайжан-қазақ-орыс) және т.б. этностардың төрт тілділігі. Қос тілділікпен көп тілділіктің әрбір түрлерінің - әдеби-әдеби, ауызша-ауызша, әдеби-ауызша, ауызша-әдеби, толық және және толық емес белгілерінің функциясы.

Екі және көп тілділіктердің компоненттері болған тілдердің туыс болуы мен болмауы.

 Қазақстанда тұратын халықтар тілдерінің, ол тілде сөйлеушілердің санына қарай үш топқа бөлінуі: кең, кемдеу және аз таралған. Бұлардың біріншісіне қазақ, орыс, украин, өзбек, неміс, татар, ұйғыр тілдерінің жатқызылуы. Екінші топта республиканың әр аймағында шоғырланған белорус, кәріс, әзербайжан, поляк, дүнген, күрд, шешен, тәжік, башқұрт, молдаван, ингуш, мордва, армян, грек, қырғыз, болгар және лезгин және т.б. этностардың тілдері. Үшінші топта өз жазуы жоқ, негізінен өз этностары өкілдері арасында отбасы мен тұрмыста фольклор саласында пайдаланылатын тілдері жоқ халықтар – рутуль, цахур, коряк, манси, эскимос және т.б.

**3.Қазақстандағы тіл саясаты**

Қазақстан егемендік алған кезде елімізде 1989 жылдың 22қыркүйегіндеқабылданған “Қазақ ССР-де тілдер туралы” Заңы және 2000 жылға дейінгі кезеңді қамтитын 1990 жылдың 28 маусымында ҚР Үкіметімен бекітілген “Қазақ тілінің және басқа да ұлттардың тілінің дамуы» мемлекеттік бағдарлама. Қазақ тілінің мемлекеттік статусының тек ресми түрде болуы.

Тілдік құрылыс саласында мемлекеттік саясатты әзірлеу және оны іске асыру үшін нормативтік-құқықтық база негізін қалыптастыру кезеңі 1991-1995 жылдармен тұспа-тұс келуі.

Тілдік даму және ұлттық саясаты саласындағы негізгі мақсаттар және негіз қалаушы принциптер этникалық ерекшеліктердің дамуы және Қазақстанның ұлттық-мәдениетінің көп түрлілігін сақтау, осы негізде ұлтаралық тұрақты ахуалды ел ретінде республиканың әлемдегі беделін нығайту болып табылуы. Бұл негіз қалаушы принциптердің ҚР Конституциясында (1995 ж.), ҚР мемлекеттік сәйкестілігін қалыптастыру тұжырымдамасында (1996 ж.) жариялануы. Ал 1996-2005 жылдар аралығында мына заңдар мен заңға тәуелді нормативтік актілердің қабылдануы:

• Қазақстан Республикасы Президентінің 1996 жылғы 4 карашадағы өкімімен мақұлданған “Қазақстан Республикасының тіл саясатының тұжырымдамасы”.

• “Қазақстан Республикасындағы тіл туралы” ҚР 1997 жылғы 11 шілдедегі Заңы.

• “Тілдерді қолдану мен дамытудың 2001-2010 жылдарға арналған Мемлекеттік бағдарламасы туралы” ҚР Президентінің 2001 жылғы 7 ақпандағы № 550 Жарлығы.

Тілге байланысты *Қазақстан Республикасы Үкіметінің Қаулылары:*

 • “Қазақстан Республикасы Үкіметінің жанындағы Мемлекеттік ономастика комиссиясы туралы” 1998 жылғы 21 сәуірдегі № 368.

•“Қазақстан Республикасы Үкіметінің жанындағы Мемлекеттік терминология комиссиясы туралы” 1998 жылғы 21 сәурдегі № 367.

• “Мемлекеттік органдарда мемлекеттік тілдің қолданылуы аясын кеңейту туралы” 1998 жылғы 14 тамыздағы № 769.

• “Тілдер туралы заңдардың сақталуына бақылау жасаудың тәртібі туралы ережені бекіту туралы” 1999 жылғы 8 каңтардағы № 16.

• “Тілдерді қолдану мен дамытудың 2001-2002, 2003-2004, 2005-2006 жылдарға арналған Мемлекеттік бағдарламасын іске асыру шараларының жоспары туралы” 2001-2006 жж.

Аталған бағдарламаға сәйкес мемлекеттік және басқа тілдерді дамыту стратегиясы негізгі мынадай мақсаттарды іске асыруды көздейді: мемлекеттік тілдің әлеуметтік-коммуникативтік колданылуын кеңейту және нығайту; орыс тілінің жалпы мәдени қолданылуын сақтау; этностық топтар тілін дамыту. Бағдарламаны іске асыру Қазақстан аумағында қолданылатын тілдің қажетті функционалдық қатынастарының жетістіктерін айқындайтын тиімді социолингвистикалық кеңістікті құруды көздейді. Мемлекеттік тіл саясатын іске асыру республика халқының мемлекеттік тіл мәртебесін танумен және қолдаумен, оның біріктіруші ролін арттырумен және мемлекеттік тілді белгілі бір деңгейде білу арқылы ұлттың қауымдастығын кеңейтуге бағытталған жауапкершілікті жүктеуді түсінуімен негізделеді.

Мемлекеттік мекемелерде іс құжаттардың қазақ және орыс тілдерінде жүргізілуі. Бүгінгі кезде мемлекеттік тілде іс жүргізуге көшкен облыстар - Қызылорда, Оңтүстік Қазақстан, Атырау, Маңғыстау және Жамбыл. Қазақ тілінде жергілікті органдармен құжаттар айналымын жүргізу өңірлердегі халықтың ықыласымен жүруде. 2010 жылға қарай республиканың қалған облыстық және қалалық әкімдіктерінде іс жүргізуді мемлекеттік тілге толығымен көшіру іске асырылатын болады.

 Республикада тілдерге байланысты жетістіктер мен мәселелер.

**Бақылау сұрақтары:**

1. Қазақстандағы әр түрлі тілдердің таралуы.
2. Республикадағы біртілділік.
3. Республикадағы қостілділіктің және көптілділіктің таралуы.
4. Қазақстанның “Қазақ тілі қоғамы” қызметі бойынша жасалынып жатқан мемлекеттік іс-шаралары.

**Негізгі әдебиет**

1. Гаркавец А.Н. Принципы национальной политики и языкового

строительства. – Алма-Ата, 1990.

1. Закон Республики Казахстан «О языках в Республике Казахстан» (11 июля 1997 г.). – Астана, 1997.
2. Копыленко М.М., Саина С.Т. Функционирование казахского языка в различных слоях казахского населения. – Алма-Ата, 1982.
3. Основные законодательные акты о языках в Республике Казахстан. – Алматы, 2003.
4. Сулейменова Э.Д., Смагулова Ж.С. Языковая ситуация и языковое планирование в Казахстане. – Алматы, 2005.
5. Хасанов Б.Х. Ана тілі – Ата мұра. – Алматы, 1992.
6. Шаймерденова Н.Ж., Авакова Р.А. Язык и этнос. – Алматы, 2004.

**Қосымша әдебиет**

1. Аренов М., Калмыков С. Современная языковая ситуация в Республике Казахстан // Саясат. – 1997. -№ 1. – С.21-33.
2. Сулейменова Э.Д. Языковая ситуация и политика языкового Ренессанса в Казахстане // Қарашаңырақ. – Алматы, 2003. – С. 233-252.
3. Хасанов Б.Х. Национальные языки, двуязычие и многоязычие: поиски и перспективы. – Алма-Ата, 1989.
4. Языковая политика в Казахстане (1921-1990 годы). – Алматы, 1997.

**Тақырып 4. Қазақстандағы неке және отбасы мәселесі. Ұлттық салт- дәстүрлердің отбасындағы көрінісі (12 сағ.)**

**№ 8. Қазақстандағы бір ұлтты отбасылардың этникалық аспектілері (2 сағ.)**

1. Отбасы құрылымының этномәдени ерекшеліктері.

2. Отбасы ішіндегі қатынастар.

**1. Отбасы құрылымының этномәдени ерекшеліктері.**

Отбасы мен некені сыныптау және типтеу мәселелері. Отбасының жалпы саны, ұрпақтар саны, балалылық, туысқандық, жақындық деңгейі мен сипаты, этникалық тиістілік. Қазіргі отбасының дені екі ұрпақтан, яғни әке-шеше және үйленбеген балалардан тұратындығы. Үйленген балалармен бірге тұратын ата-аналар (бөлінбеген отбасылар). Үш немесе төрт ұрпақ бірге тұратын отбасылар. Бұлар бала-шағасы бар ерлі-зайыпты адамдардың қолында өз әке-шешесі не ол екеуінің біреуі, оған қосымша үлкен әкесі тұратындығы. Қайын ата-енелермен бірге тұратын отбасылар. Отбасы құрған үлкен балаларын бөліп шығару. Әртүрлі себептермен әлі үйленбеген іні-қарындастар, немере, шөбере туыстар, жиен де нағашы жұрағаты да отбасы құрамында бола беретіндігі. Әрбір ерлі-зайыпты жастардың бөлек үй болуды, жеке тұрмыс құруды қалайтындығы.

Орта есеппен әр отбасындағы адам және балалар саны. Оларда үш балаға дейін жоғарылап келіп, одан соң төмендей беретіндігі. Бір-екі балалар негізінен жастар отбасы, ал баласыз отбасылар қатарында негізінен неке құрғандарына жыл толмаған жастар мен балалары шетінеп, не баласы ешқашанда болмаған қарттар. Отбасы құрылымының әлеуметтік және этникалық анықтаушылары.

 Отбасының негізгі функциялары мен қызметі: репродуктивтік, тәрбиелік, шаруашылық, тұрмыстық, экономикалық, бастапқы әлеуметтік бақылау, рухани қатынас, әлеуметтік статустық, демалыстық, эмоционалдық және т.б.

Ерлі-зайыпты одақтардың құрылымы мен сипаты. Моногамиялық отбасы, оның қарапайым және күрделі формалары. Некелесудің негізгі себептері. Оның төрт кезеңге бөлінуі: құда түсу, қыз ұзату, үйлену тойы, үйлену тойынан кейіңгі рәсімдер.

Некеге тұратын қыз бен жігіттің жас шамасы, білім және кәсіптік деңгейі. Неке құрушы ерлі-зайыптылардың бір-біріне деген сүйіспеншілік сезімі мен адал достығы. Некеге отырудың түрлері: Қазақстан Республикасы Әділет Министрлігінің азаматтық хал актілерін жазу (АХАЖ) арқылы, мұсылмандық немесе христиандық жолмен неке қию. Республикада некелесуден туындайтын құқықтар мен міндеттер. «Неке және отбасы туралы» (17.XII.1998 ж. қабылданған, 24.XII.2001 ж. өзгертулер мен түзетулер енгізілген) Заңның реттелуі.

Жаңа сапалы отбасының бүкіл адамзаттың, өткен ұрапқтар қалыптастырған ең жақсы дәстүрлерін өз бойына сіңіре отырып, рухани жағынан әбден жетілген, адамгершілік қасиеттері мол жаңа адамды тәрбиелеп қалыптастыруы. Қазақтарда неке құрудағы жеті атаға дейін өз ортасында қыз алыспау, яғни экзогамия заңына негізделген жоралар, тектестік жақындықты ұмытпаушылық. Қазақстанда басқа этностардағы эндогамиялық құбылыстардың болатындығы.

Отбасына байланысты әдет-ғұрып, салт-дәстүрлердің ортақ ұқсастықтары мен өзіндік ерекшеліктері.

**2. Отбасы ішіндегі қатынастар**

Отбасылық құндылықтар. Отбасы рөлдерін бөлу. Отбасындағы жұбайлардың, балалардың және ата-ананың жағдайы мен орны. Ер және әйел рөлдерінің этникалық белгілері бойынша бағалануы. Жаңа типтік отбасындағы қарым-қатынастардың қалыптасуы, ең алдымен, келіннің күй-жайының жақсаруы. Олардың және басқа да үй мүшелерінің отбасындағы басты мәселелерге тікелей араласып, ақыл қосып отыратын шын мәнісіндегі тең құқысы бар екендігінің айқындылығы.

Авторитарлық және эгалитарлық отбасылар. Ерлі-зайыптылардың теңдігі, еріктілігі, мұрагерлік құқының бірдейлігінің көп жағдайда олардың білімділігі, парасаттылығы, адамгершілік қасиеттерімен байланыстылығы. Көп жағдайда отбасы қорын жасауда кімнің үлесі басым болса, сол адам отбасында, оның ортақ қорына иелік ететіндігі. Бұл мәселенің әке мен баланың қоғамдық қатынастардағы орнына, олардың жеке басының отбасына басшылық ете білу қабілетіне де байланыстылығы. Отбасында әйелдің немесе жігіттің, келіннің басшылық ететін жағдайлары. Үлкенді сыйлау дәстүріне байланысты олардың ой-пікірімен санаса отырып, кейде тіпті көрер көзге отбасы тізгінін соларға берген болып, іс жүзінде әкеннің өзі басшылық ететіндігі.

Жаңа отбасылық қатынастарда, жеке адамдардың санасында ескіліктің қалдықтары.

 Туыстық қарым-қатынастар, туыстық жүйе және туысқандар арасындағы өзара көмек. Мәселен, қыз ұзату, келін түсіру сияқты қуаныш кезінде, немесе кісісі өлген үйге аза салу, оның жетісі, қырқы, жүзі және жылын берудегі көмек көрсету әдетінің сақталуы. Туыстыққа байланысты қалыптасқан атаулар: өз елі, нағашы жұрты, қайын жұрты. Достық, жолдастық және көршілік байланыстар. Қонақ қабылдау дәстүрі. Бос уақытын отбасылық және қоғамдық формаларда өткізудегі этникалық сәттер.

**Бақылау сұрақтары:**

* 1. Отбасы түрлері.
	2. Отбасының жалпы саны.
	3. Бала туу көрсеткіші.
	4. Отбасылық қарым-қатынастар.
	5. Некелесу түрлері.

**Негізгі әдебиет**

1. Арғынбаев Х. Қазақ отбасы: (қазақ отбасының кешегісі мен бүгінгісі жайындағы ғылыми зерттеу еңбек). – Алматы, 1996.
2. Жакипова А.Ж. Развитие семейно-брачных отношений в Казахстане. – Алма-Ата, 1971.
3. Жаназарова З.А. Современная семья в Казахстане. – Алматы, 2003.
4. Кауанова Х.А. Образ жизни и быт рабочих семей: (На материалах Казахстана). – Алма-Ата,1982.
5. Толеубаев А.Т. Семейная обрядность казахов. – Алма-Ата, 1993.

**Қосымша әдебиет**

1. Галимова А.К. Современная сельская семья казахов Северного казахстана: Автореф. дис. ...канд.ист.наук.- Алматы, 2000.
2. Калышев А.Б. Этнокультурные аспекты семейно-бытовой жизни сельского населения Семиречья // Современные этнокультурные процессы в Казахстане. – Алматы, 1996. – С. 3-26.
3. Калышев А.Б., Состав семей и структура внутрисемейных отношений современного сельского населения Семиречья// Вестник КазГУ. Серия историческая. – 1996. – Вып.3. – С.144-155.
4. Қалыбай Ж.С. Қазақ баспасөзіндегі махаббат және отбасы мәселелері: Филол. ғыл. канд. авторефераты. – Алматы, 1999.
5. Оразбекова К.А. Отбасы психологиясы. – Алматы, 1997.
6. Современное развитие этнических групп Средней Азии и Казахстана / Отв. ред. А.Н.Жилина, С.В.Чешко. Ч. 1-2. – М., 1992.

**№ 9. Қазақстандағы ұлт-аралас отбасылардың этникалық аспектілері (2 сағ.)**

1. Ұлт-аралас некелерді зерттеудің дерек көздері.

2. Ұлт-аралас некенің қалыпты және динамикалық деңгейі.

3. Аралас некенің этникалық аспектісі.

**1. Ұлт-аралас некелерді зерттеудің дерек көздері**

Қазақстандағы қалалар мен ауылдардағы ұт-аралас және бір ұлтты некелердің әр түрлі нұсқаларының жиілігі туралы мәліметтерді халық санағы мен АХАЖ құжаттарынан көруге болатындығы. Олардан алынған мәліметтерді өңдеуде арнайы статистикалық көбейту ықтималдық теориясын да қолданылатындығы.

Егер де әр ұлт өздері қалаған некелерінен тәуелсіз жағдайлар болған кезде әр бір ұлт-аралас немесе бір ұлттық отбасылардың нұсқауларын салыстыру кезінде олардың байқау жиілігі және ықтималдық теориясының есепке алынуы. Осылардың көлемін салыстыру – этносаралық қарым-қатынастардағы неке сферасының даму үрдісіндегі бағыттарын көрсетуі.

**1. Ұлт-аралас некенің деңгейі мен динамикасы**

Қазақстан Республикасы және оның жекелеген аймақтары көлеміндегі шығыс славян, еуропа, түркі тектес және т.б. этностар бойынша статистикалық көрсеткіштер. Қазіргі кезде елімізде жүзден астам этностардың тұруы. Дұрыс ұлт саясатының нәтижесіндегі этностар арасындағы тұрақты қарым-қатынастардың нығаюы. Мұндай достықтың нәтижесінде ұлт-аралас отбасын құру. Жастар арасында осындай неке құру үшін олардың ұлты, нәсілі, этноконфессионалдық тиістілігінің бұрынғыдый бөгет бола алмайтындығы. Отбасын құрудағы ең басты, ең қажетті және шешуші жағдайы – жастардың бірін-бірі қалтқысыз ұнатып, араларында шынайы махабат сезімінің болуы.

Қазақстанның әр бір аймағы, облысы мен ауданындағы тұрғындардың этникалық құрамына байланысты некелесу деңгейінің әр түрлілігі. Ұлт-аралас некелердің үлес салмағының көп ұлтты Солтүстік, Солтүстік-Шығыс және Орталық Қазақстанда басым болуы, ал қазақтар басым Батыс Қазақстан, Оңтүстік Қазақстан облыстарында және Жетісу өңірінде олардың аз қамтылғандығы.

 Ендігі кезекте көп ұлтты облыстарға назар аударайық. Мысалы, 1999 жылы Қостанай облысында халық санағы бойынша жалпы отбасы құрғандардың 35,3% ұлт-аралас некенің құрауы. Бұл көрсеткіштердің Солтүстік Қазақстан, Павлодар, Ақмола және Қарағанды облыстарында 27,2-28,4-31,8-27,6 % тең болуы. Ал көп ұлтты Алматы және Астана қалаларында аталмыш нұсқаудың 17,5-29,3% қамтуы.

Қазақтар басым орналасқан облыстарда ұлт-аралас неке деңгейінің төмен болуы. Батыс Қазақстанның мынандай төрт облысында: Батыс Қазақстанда - 13,5%, Ақтөбеде - 18,3%, Манғыстауда - 9,2% және Атырауда - 4,8% көрсететіндігі. Ал Оңтүстік Қазақстанның үш облысында: Қызылордада – 3,5%, Оңтүстік Қазақстанда – 8,3%, Алматыда - 12,2 % құрайтындығы.

 Әрине, ауылдық елді мекендерге қарағанда қалалық жерлерде ұлт- аралас отбасылардың сандық көрсеткіштерінің көп байқалатындығы. Осы жағдайға халықтардың көп уақыт бойы тұрақты қоныстануы, тілдік даму үрдісі және этномәдени байланыстарын әсер етуі.

**2.Аралас некенің этникалық аспектісі**

Қазақстандағы ұлт-аралас некені көп этностардың құрауына қарамастан оның негізгі келбетін 1999 жылы Қазақстан халықтарының 87,0% құрайтын қазақ, орыс және украиындардың басым деңгейде көрсетуі. Жалпы алғанда аталмыш некедегі ерілі-зайыптылардың негізгі бөлігін орыстардың қалыптастыруы.. Мысалы, 1999 жылы Қостанай обылысында ұлт-аралас отбасыларының 73,5% орыстар өкілдерінің құрауы. Солтүстік Қазақстан, Павлодар, Ақмола және Қарағанды облыстарында бұл көрсеткіштің 75,1-76,2-72,0-76% жетуі. Алматы мен Астанада оның 71,6-74,0% көрсетуі. Орыстардың осындай жоғары көрсеткіштерге еліміздің басқа да аймақтар мен облыстарында ие болуы.

Ұлт-аралас некеде екінші орында жергілікті қазақ ұлтының тұруы. Мысалы, Солтүстік Қазақстанның аталмыш бес облысында қазақтардың айтылған некелерінің көрсеткіштері 10,2-9,4-13,2-11,0-12,6% құрауы. Олардың аралас некелерінде орыс өкілдерінің басым болуы. Егер, Қостанай облысында орыстармен осындай некенің ара салмағы 42,9% құрса, ал татарлармен не бары 22,3% ғана көрсетуі. Оңтүстік Қазақстан облысындағы аралас некелердің 51,7% орыстардың, ал 38,7% қазақтардың үлесінде болуы. Егер сол өңірдегі қазақтардың ұлт-аралас некелеріне келсек, олардың 36,6% өзбектермен, ал 28,3% орыстармен некеде тұруының байқалуы.

Қазақстанды мекендейтін әр түрлі этностардың ұлт-аралас некедегі көрсеткіштерінің сан алуандығы. Олардың үлес салмағын салыстырғанда – шағын этностардың аталмыш некеге көбірек отыруы, ал ірі этностарда бұл көрсеткіштердің төмен болуы.

Осындай неке құрамындағы қалыңдық пен ер жігіттің үлес салмағын анықтаудың маңыздылығы. Бұл жағдайда олардың арасындағы неке көрсеткіштерінің бір ізді болмауы, әсіресе оның қазақтарға тән болуы. Аралас отбасылар негізінен қазақтардың әйелді басқа ұлттардан алуына байланысты құрылса, қазіргі таңда қазақ қыздарының да басқа ұлт жігітіне тұрмысқа шығуы айтарлықтай болып отыр. Бұл жағдайды, ең алдымен, қазақ пен славян тектес ұлттар арасындағы қарым-қатынастан көруге болады. Ал, татар, башқұрт, қарақалпақ, қырғыз, өзбек және түркмен сияқты этностар мен қазақ арасындағы қарым-қатынас, әсіресе олармен іргелес ааймақтар мен аудандарда, бұрыннан-ақ кең өріс алған болатын.

Олардың арасындағы ара салмақ Қызылорда облысында ерлердің әйелдерге қарағанда 6-7 есе, ал Павлодар облысында 3-4 есе өзге ұлттармен некеге тұруының басымдығы. Бұндай бағыттың республиканың өзге аймақтары мен облыстарына тиесілі болуы. Керісінше бұл көріністің орыс, украин, татар, кәріс ұлты өкілдерінің аралас жұбайлық жұптарында анық сипат алуы.

Аралас отбасының құрылуын барлық халық түгелдей құптай береді деуге де болмайтындығы. Әсіресе қарттар жағы нараздылығын білдірмей қалмайды. Әдетте аралас некеге наразылық білдіретін қарттар, әр ұлттың өзіне тән әдет-ғұрпы, салт-санасы болатындығын, оларды өзге ұлттардың түсіне бермейтінін көлденең тартатындығы. Шынында да әр отбасы басқа ұлттан болған келіннен де, күйеу баладан да өз ғұрпын сақтауды, оны мүмкіндігінше орындауды қалайтындығы. Сондықтан мұндай жағдайға тез бейімделіп кеткендер тату отбасын құрып екі жақтың да тілін тауып, өз ұлтынан кем болмай бірігіп кетуі. Ал ортақ тіл таппаған жағдайда отбасының шырқы тез бұзылатын кездер де болып тұруы. Сондықтан аралас отбасын құру – қай жағынан болса да неке мәселесіне өте мұқият қарауды талап етуі. Ұлттық әдет-ғұрып тосқауылын жеңіп, ұлт-аралас отбасын құрған жағдайда екі ұлттың ең жақсы, алдыңғы қарарлы әдет-ғұрыптары мен дәстүрлері тоғысып, өмірге деген көзқарас кеңейіп, бірін-бірі байыта, дамыта түскендей болуының қажеттілігі.

Жоғарыдағы мәліметтерде көрініс тапқандай, орыс пен қазақ ұлттарының этникалық өзгерістерге ұшырамай тұрақты біртұтас дамуы. Басқа шығыс-европалық және түркі тектес этностардың аталған екі ұлт өкілдерімен жақындығының артуы. Ассимиляциялық үрдістердің діні, тілі, мәдениеті, тұрмысы, салт-дәстүрлері жақын этностардың ара жігінде көрініс табуы. Көрсетілген бағыттың шағын этностардың (украин, белорус, татар және т.б.), әсіресе олардың екінші ұрпағының арасында айқын көрінуі.

Бұл процеске Қазақстан Республикасының мемлекеттік егемендік алуының және қазақтардың титулдық этносына айналуының ықпалы.

**Бақылау сұрақтары:**

1. Бірұлтты және ұлтаралас некенің айырмашылығы.
2. Азаматтардың ұлтаралас некені құру себептері.
3. Республика бойынша ұлтаралас некенің көрсеткішіі мен динамикасы.
4. Ұларалас некеге байланысты статистикалық деректер мен арнайы зерттеулер.
5. Ұлтаралас отбасына деген орта және жоғары буын өкілдерінің көзқарастары.

**Негізгі әдебиет**

1. Гриценко В.В. Факторы устойчивости национально-смешанных и однонациональных браков (по материалам этносоциологического исследования в г.Аркалыке Казахской ССР) ): Автореф. дис. .. канд.ист.наук. – М., 1989.
2. Евстигнеев Ю.А. Современные этнические процессы в Северном Казахстане (в аспекте динамики межнациональных браков): Автореф. дис. ..канд.ист.наук. – Л., 1977.
3. Калышев А.Б. Межнациональные браки в сельских районах Казахстана // Советская этнография. – 1984. - №2. – С.71-77.
4. Калышев А.Б. Об этническом аспекте межнациональных семей в Казахстане // Известия АН КазССР. Серия обществ. наук. – 1991. -№3. –С.68-72.
5. Сусоколов А.А. Межнациональные браки в СССР. – М., 1987.

**Қосымша әдебиет**

1. Калышев А.Б. Межнациональные браки в г.Алматы // Казахстан:

 Этнография современности. – Алматы, 1995. – С. 32-37.

1. Калышев А.Б. Об этническом аспекте межнациональных семей в г.Алматы // Казахстан: Этнография современности. – Алматы, 1995. – С. 64-70.
2. Комарова О.Д. Межнациональные браки среди русского населения республик Средней Азии и Казахстана // Этнокультурные процессы: методы исторического и синхронного изучения. – М., 1982. –С.155-168.
3. Медет К. Социально-демографические характеристики полиэтнических браков в 1960-1990-е гг. (на примере г.Алматы)// Отан тарихы. – Алматы, 1998. - № 2. – С. 108-113.
4. Наумова О.Б. Национально-смешанные семьи у немцев Казахстана (по материалам экспедиции 1986 г.)// Советская этнография. – 1987. - № 6. – С.91-100.

**Лекция №10**

**Қазақстандағы ұлт-аралас отбасыларынан шыққан жастардың этникалық идентификациясы (2 сағ.)**

1. Негізгі мәселелер.
2. Жастардың этникалық ұқсастығы ата-анасының ұлтына байланысты.
	1. **Негізгі мәселелер**

Мәселенің қоғамдағы қойылуы. Кеңес дәуірі кезіндегі бір және көп этникалық ортада ұлтаралас отбасылардан шыққан жасөспірімдердің тиістілігін және ерекшеліктерін анықтау.

Біздің жинаған материалдар бойынша Қазақстан аймағындағы ұлтаралас некелердің жекешеленуі бойынша бес топты қамтиды: орыстар мен украиндар, орыстар мен басқа этнос өкілдері, қазақтар мен орыстар, қазақтар мен украиндардың басқа этностық өкілдерінен құралады. Олар аталмыш некелердің 91,8 % құрайды.

Алғашқы екі топтың өкілдері жалпы алғанда барлық ұлтаралық некелердің ішінде 55,7 %-дан 65,8 %-ға дейінгі аралықты қамтиды. Өздерінің этникалық идентификациясын анықтаған кезде осы топтардағы жастардың көпшілігінің орыс ұлтын қалайтындығында. Осындай орыс-украин некелерінде жастардың 70,7% өздерін орыс деп есептеуі. Бұл көрсеткіштің орыс-белорус, орыс-неміс және т.б. отбасыларында үлкен дәрежеде болуы.

Ал, ерлі-зайыптылардың бірі қазақ болған некелерде жастардың айырықша қазақ ұлтын қалауы. Мысалы, қазақ-орыс отбасыларында 87,3- тен 95,8%-ға дейінгі жасөсперімдердің өздерін қазақ ұлтымыз деп есептеуі. Ал, қазақ-татар отбасыларында қазақ ұлтын алатындардың көрсеткіштерінің одан да жоғары болуы (97,9% дан 100%-ға дейін).

Украиндықтардың басқа этностармен құралған отбасыларында жасөсперімдердің шамамен сол немесе басқа ұлттың адамдарымыз деп есептеуі.

Осыған орай жасөспірімдердің өздерінің этникалық тиістілігін таңдауда арнайы заңдылықтардың байқалуы. Республикадағы этносаралық процестердің үш бағытта жүзеге асуы және оларға орыстар мен қазақтар белсенді қатысуы. Бірінші бағытқа орыстармен украиндықтар, белорустар, сонымен қатар поляктардың ең көп қосылатын этностар тобына жатуы. Тіпті бір ұлтты украиындық отбасыларда жасөспірімдердің көпшілігі өздерін орыстармыз деп армандауы. Жұбайлардың бірі украин болып келетін аралас некелердегі жасөспірімдердің өздерін жиі орыстармыз деп жазлуы. Бұндай жағдайдың неміс ұлтының жастары арасында да байқалуы.

Екінші және үшінші бағыттардағы татар, орыс, украйн, неміс тағы басқа ұлттардың өкілдерінің қазақтармен жақындасуындағы байланыстылығы. Бұл этносаралық процестер қазақ ұлтының басым орналасқан аудандарында айқын байқалатындығы. Сонымен қатар өз қазақ әкесінің ұлтын қабылдаған жастар отбасы құрған жағдайда орыс немесе басқа ұлт өкілдерін таңдау жағдайдайының да кездесетіндігі.

**2. Жастардың ата-анасының ұлтына байланысты этникалық ұқсастығы**

Ұлттық жағынан аралас отбасындағы жастардың қай ұлтқа жататындығын анықтауға ұлтаралық процесстердің сақталуы немесе әлсіреуі сияқты жалпы бағыттармен қатар дәстүрлі және этникалық ерекше тұстардың жоғалуы да үлкен әсерін тигізетіндігі.

Соның ішінде қазіргі уақытта өз ұлтының әке жағынан анықтау дәстүрге айналатындығы. Орыс-украин, орыс-белорусс, орыс-неміс некелерде әкесі орыс болса 100%-ға дейінгі жастар өздерін орыспыз деп санайтындығы.

Әкесінің ұлты украин некелерінде, басқа ұлттың өкілдері орыстар мен қазақтарды есептемегенде айырықша құрметке ие болатындығы. Егер қазақ ұлтының адамдарын алатын болсақ, өз ұлтын әкесінің ұлтына қарап анықтау дәстүрі тұрақты ұсталынатындығы: орыстармен некеде – 96,8%, татарлармен – 97,9%, украйндармен – 90,9%, немістермен – 100% жасөспірімдер өздерін қазақпыз деп есептейтіндігі.

Ұлт-аралас некелерде жасөспірімдердің этникалық анықтамасы анасының ұлтына байланысты қарастырылуы. Украиндықтармен, белорустармен, поляктармен, немістермен некелескенде 53,1-85,7-50,0-76,9 % жастар өздерін орыспыз деп есептеуі. Анасының ұлтына байланысты өз ұлтын анықтау басқа этнос некелерінде де сирек кездесуі. Осыған ұқсас деректерді қазақтардың арасында біздің кездестірмеуіміз, олардың ұлтаралас некелерді көп құрамауында.

Бір ұлтаралық некедегі жасөспірімдердің өздерін әр түрлі ұлтқа жатқызатын жағдайлардың кездесуі. Сол жастардың бірінің -әкесінің ұлтына жазылуы, екіншісі – анасының ұлтына жазылуы. Мұндай көріністің орыс-украин және қазақ-орыс некелерінде де кездесетіндігі. Қарастырылып отырған этникалық процестердің көбінесе шағын ұлттарда кездесуі. Екі этностан құралған аралас некелердегі жасөсперімдердің ұлтын анықтау көп жағдайда тұрғылықты жеріне байланыстылығында.

Ұлттылықты анықтауда мұндай жүйенің этникалық процестің өзара аралық ағымдылығының тәуелділігінде және жасөспірімдердің өз ұлтын анасы немесе әкесінің ұлтын таңдау дәрежесіне байланыстылығында.

Этникалық ұқсастықтың көбінесе екінші ұрпақта айқындалуы. Мұндай көрсеткіштердің қалыптасқан жағдайларының айқындалмауында. Этникалық процестің интенсивтік және жалпы бағыттағы көрсеткіштерін анықтауы үшін жастардың өз ұлттарын таңдауының басты роль атқаратындығы.

**Бақылау сұрақтары:**

1. Көп этникалық ортадағы ұлтаралас отбасылардан шыққан жасөспірімдердің этникалық тиістілігі.
2. Ерлі-зайыптылардың бірі қазақ болған некелерде жастардың өз ұлтын қалауы.
3. Ерлі-зайыптылардың бірі орыс болған некелерде жастардың өз ұлтын анықтауы.
4. Ұлтаралас отбасыларда жастөспірімдердің өз ұлтын анықтауына байланысты арнайы зерттеулер.

**Негізгі әдебиет**

1. Калышев А.Б. К вопросу об определении национальной принадлежности подростков в межнациональных семьях // Известия АН КазССР. Серия обществ. наук. – 1982. №3. – С.81-84.
2. Қалышев А.Б., Пірманов А.Б. Қызылорда облысындағы әр ұлтты семьялардың жасөсперімдерінің ұлтын анықтау // қазақ ССР ҒА Хабарлары. Қоғамдық ғылымдар сериясы. – 1983. №4. – 48-52 бб.
3. Современные этнические процессы в СССР. – М., 1972.
4. Тен В.А. О культурной ассимиляции и этническом самосознании подростков немецкого и корейского происхождения в Казахстане // Немцы Сибири: история и культура. – Новосибирск, 2003. – С.129-131.
5. Титова Т.А. Этническое самосознание в национально-смешанных семьях. – Казань, 1999.
6. Шалгинбаева С.А. Роль личностных факторов в этнической самоидентификации у городских казахов // Отан тарихы. – Алматы, 200. - № ¾. – С. 146-149.

**Қосымша әдебиет**

1. Галкина Е.М. Этническая идентичность подростков из национально-смешанных семей (по материалам этносоциологических исследований в г.Москве): Автореф. дисс... канд.ист.наук. – М., 1993.
2. Сергеева Г.А., Смирнова Я.С. К вопросу о национальном самосознании городской молодежи // Совесткая этнография. –1971. - № 4. – С.86-92.
3. Терентьева Д.И. Определение своей национальной принадлежности подростками в национально-смешанных семьях // Совесткая этнография. –1969. - № 3.- С. 20-30.

**Дәріс №11. Қазақстандағы некенің бұзылуы (2 сағ.)**

1. Ажырасулардың себептері.
2. Ажырасулардың динамикасы.
3. **Ажырасулардың себептері**

Бір ұлтты және ұлт-аралас отбасыларындағы ажырасу мәселелері. Бір ұлтты және ұлт-аралас отбасылардағы ажырасудың себептері, факторлары және зардаптары. Оларға қоғамның көзқарасы. Бір және көпэтникалық елді-мекендердегі, аудандардағы және қалалардағы әр түрлі этностар мен ұрпақтардың ажырасуға көзқарастары.

Ерлі-зайыптылардың ажырасулары тек қана мемлекетке, қоғамға ғана емес, сонымен қатар отбасыларға – олардың балаларына, жақындарына зор мәселе туғызуы. Елімізде некенің жылдан жылға ыдырауы мен өсуі үлкен қауіп төндіреді. Егерде 1950 жылдары республикада әрбір жүз некенің біреуі ғана бұзылса, 1960 жылдары - әрбір алтыншы, 1980 жылдары - әрбір төртіншісі, 1990 жылдары - әрбір үшіншісі.

Әдеттегідей, ажырасумен келесі әрекеттер қатар жүреді: шешім қабылдау, ажырасу туралы хабарлау, ерлі-зайыптылардың шын мәнінде айрылысуы, ажырасуды АХАЖ немесе сот органдары арқылы ресми түрде дайындау, екінші неке.

АХАЖ және сот бөлімдері құжаттарының, арнайы әдебиет мәліметтерінің, ажырасушылардың жауаптарының көрсетуі бойынша жастар, орта және үлкен буын жастағы ерлі-зайыптылардың айырылысуының көптеген себептері мен сылтауларының болуы. Олардың шартты түрде үш негізгі топқа бөлінуі: әлеуметтік-экономикалық, рухани-психологиялық және физиологиялық. *Біріншісіне -* күнделікті тұрмыс мәселелері, отбасының материалды-қаржылық жағынан қамтамасыз етілмеуі, жұмыссыздық. 20-дай түрткі болатын себептердің (мінезі мен көздеген мүдделерінің әр түрлілігі, жақын туыстардың араласуы, маскүнемдік, дөрекілік және ұрып-соғушылық, опасыздық, некеге тұруға дайын болмауы және т.б.) ажырасудың *екінші* тобын туғызуы. *Үшінші* топқа негізін баласыздық, физиологиялық сәйкессіздік, түрлі аурулар және т.б. жатуы.

Ажырасудың ең негізгі және маңызды себептерін қарастырайық.

1. Некедегі жанжалдың айқын себебінің ішіндегі көбінесе күйеуі-әкесінің, кейбір жағдайда жұбайы-анасының жағынан *маскүнемдікке салынуы* бірінші орында болуы*.* Ол көп жағдайда тіл тигізу, қатігездік, ұрып-соғумен қатар жүреді.

2. *Мүдделері мен мінездерінің ұқсамауы және сәйкес келмеуі.*Мұндай себепке ажырасқан ерлі-зайыптылардың 30%-ға жуығының жауап көрсеткендігі. Қай елде болмасын, қай этникалық құрамына байланыссыз мұндай бірізді себептер ажырасуға берілген өтініштерде алкоголизмен байланысты ажырасулармен тең түсуі. Ажырасуға алып келетін жағдайлардың салдары немесе шебер бүркемесі. Олардың ішінде: келіспеушілік, ұсақ-түйекке көңіл бөлу, мазасыздық, ұрыс-керіс, жанжал, немқұрайлылық, өзімшілдік, ортақ мүдделерінің болмауы және т.б.

3. *Ерлі-зайыптылардың опасыздығы немесе некесіз байланыстары.* Бұл себептердің де отбасын сақтап қалудың мүмкін еместігінің бірден бір маңызды себебі болып табылуы (жалпы ажырасқандардың санының 6,8- нен 16,0 % - ға дейінгі). Еркектердің опасыздығы, әйелдерге қарағанда отбасы үшін қауіпсіз деп ойлайтыны белгілі болуы.

4. *Шексіз қызғаныш.* Ерлі-зайыптылардың екеуіне де тән шартты түрде қызғаншақтықтың бірнеше түрін ажыратуға болатындығы: «шексіз-үстемдік», «белсенді», «ерегіс», «енжар».

5. *Үшінші адамның араласуы.* Бұл әсіресе жас және орта буын өкілдеріне тән белгі. Жағдайдың ушығуы ата-ананың үстемдігі, ананың қызғаныштығы, ерлі-зайыптылар жағынан достары немесе туыстарының ақыл-кеңестері арқылы көрініс табуы.

6*. Некеге дайын еместігі.* Бұған әлеуметтік ортаға бейімділігінің төменділігі және жеткіліксіздігін жатқызуға болатындығы (күйеуі және әйелі жағынан); ерте неке құру және некеге дейінгі жүктілік, жастардың арасында ерлі-зайыптылық міндетін бөлудің сәйкес келмеуі, олардың біреуінің үй шаруасына араласқысы келмегендігі және ауыртпалықты мойындағысы келмеуі; өзімшілдігі және көшбасшылық мәселесі; жас жұбайлардың жеке басының дамып жетілмегендігі және әдепсіздігі.

Жоғарыда айтылған айырылысу себептерінің баласыздықтан басқасын әу баста өмірлік жар таңдаған уақыттағы асығыстықтан ба, көрсе қызарлықтан ба, немесе өз бетінше болашақ серігінің қасиеттерін тани білмегендіктен бе, әйтеуір, үй болудың өмір тәжірибесінен қалыптасатын заңдылықтарын, қиындықтары мен реніш-қуанышының шын сыр-сипатын жете түсініп, білмегендіктен, оған кезінде мән бермей отбасы мәселесіне үстірт қарағандықтан деп түсінген жөн. Өмірге мұндай немқұрайдылықпен қарап адасушылық әзірше кездесіп тұратындығы өкінішті-ақ.

1. **Ажырасулардың динамикасы**

Тұрақсыз отбасылардың этникалық құрамы, динамикасы және некенің ұзақтығы.

Егерде бұрынғы кездері ажырасу орыс, украин, неміс т.б. көршілес ұлттарда жиі кездессе, қазіргі таңда бұрын ерлі-зайыптылардың неке беріктігімен ерекшеленген қазақ ұлтында ажырасу жыл сайын артып келеді. Көрсетілген ұлттарда ерлі-зайыптылардың ажырасуы бірге тұрған бірінші 10 жылдықта кездеседі екен. Яғни, 1-5 жылдары ерлі-зайыптылардың 29,4% отбасы ажырасады, олардың ішінде 28,2% бірұлтты және 36,8% аралас-ұлттар; 6-10 жылдары – 31,6-дан 41,3% дейін. Кейінгі жылдарға қарай ажырасулар саны кеми түседі. Іс жүзінде бірінші 5 жылда ерлі-зайыптылардың көбісінің ажырасатындығы.

Статистикалық мәліметтер мен ел ішіндегі зерттеулердің нәтижесінде отбасын бағалай білмеген кейбір ерлі-зайыптылардың екінші рет отбасын құрғанымен оның тағдыры оларды ойландырмайды. Ортақ балалары бар отбасыларының ойланбай жасаған қадамдарын болашақта екі жақтың да азап шегуі, қатты көңіл қалуы, материалдық шығынға ұшырауы күтіп тұр. Бұл жағдайда ұтқан да, ұтылған да жоқ, сондықтан барлық отбасылық қиыншылықтар жанжалдың шығуына алып келмейді немесе оны тіпті азайтады. Ұрыс-керіссіз және таластар болмайтын отбасы кездеспейді. Алайда, дағдарыс және дау жанжалдың қалайда болатын болса, отбасы бірлігін сақтап қалу үшін ерлі-зайыптылар екеуі де кешірімділік көрсетіп, бір-бірінің әлсіз жақтарына көз жұма қарап, шыдамдылық танытып, өзіне сыни көзбен қарап талап ете білуі керек. Бұл жерде негізінен «кімде кім өзінің кемшілігін көретін болса, басқалардың кемшілігін көруге үлгермейді», - деген шығыс даналығы орынды.

**Бақылау сұрақтары:**

1.Бір ұлтты отбасыларындағы ажырасу мәселелері.

2.Ұлт аралас отбасыларындағы ажырасу мәселелері.

3.Ажырасудың халық демографиясына әсері.

4.Бір ұлтты және ұлт аралас отбасыларындағы ажырасудың себептері, факторлары және зардаптары.

5.Тұрақсыз отбасылардың этникалық құрамы, динамикасы.

**Негізгі әдебиет**

1. Аронс К. Развод: крах или новая жизнь? Пер. С англ. – М., 1995.

2. Королев Ю.А. Брак и развод. Современные тенденции. – М., 1978.

3. Кузнецов Л.Р. Разводимость: динамика, факторы, тенденции. – М., 1988.

4. Навек Ф. Развод глазами судьи. Пер. С чешского. – М., 1976.

5. Сысенко В.А. Устойчивость брака: проблемы, факторы, условия. – М.,

 1981.

6. Чуйко Л.В. Брак и разводы. – М., 1981.

**Қосымша әдебиет**

1. Калышев А.Б. К вопросу о разводах в Северном Казахстана // Краткое содержание

 докладов Среднеазиатско-Кавказских чтений. – Л., 1990. – С. 30-32.

2. Калыш А.Б. Разводы в Актюбинской области // Тарих ғылымы XXI ғасырда:

 Халықаралық Бекмаханов оқуларының материалдары. 2 бөлім. – Алматы, 2001.

– 227-232 бб.

3. Калыш А.Б. Дети и подростки в разведенных семьях // Вестник КазГУ им. Аль-Фараби.

 Серия историческая. – 2002. -№ 2. – С.65-67.

4. Калыш А.Б. Судьба детей из неполных семей в Казахстане // Вестник АТИСО.

– 2002. - № 2. – С.105-113.

5. Калыш А.Б. Семейная дезорганизация: пути выхода из нее // Казахстан в эпоху

 глобализации. Материалы международной научно-практ. Конференции. – Алматы,

 2004. – Т. 1. – С.156-161.

**№ 12. Отбасындағы мәдениеттің дәстүрлер мен наным-сенімдердегі сақталу формалары (2 сағ.)**

1.Мәдениеттегі әдет-ғұрыптың дәстүрі мен жаңалығы (инновациясы).

2.Отбасындағы дәстүрлер мен наным-сенімдер.

**1. Мәдениеттегі әдет-ғұрыптың дәстүрі мен жаңалығы (инновациясы)**

Дәстүрдің диахрондық тұрғыда үлкеннен кішіге, ұрпақтан ұрпаққа қалыптасқан мәдениеттің негізін қалайтындығын білдіруі. Қандай дәстүр болмасын – бұрынғы инновация, ал кез келген инновация - болашақ дәстүр. Әрбір дәстүрдің қоғамда өзіндік бастамасының, яғни инновациясының болуы. Қазіргі инновацияның мәдениетте сақталып қалмай дәстүрге айналуы.

Дәстүрден барлық әдет-ғұрып тарағанымен, рәсімдердің барлығы тарамайды, рәсімдердің кейбірі есте сақталып, ерекше сәттерде қолданылуының мүмкіншілігі. Инновациядан эволюцияны ажырата білудің қажеттілігі, оның өмірге білінбей және біртіндеп енуі, революциялық ойлап табудың шеттен немесе қапылыс арқылы келуі. Оның ескі дәстүрдің үзіліп жаңа әдет-ғұрыптардың тууына алып келуі. Инновацияның дәстүрге айналуы мерзімді бір уақыттың мөлшерімен айқындалуы. Бұған 50-60 жыл көлемінде енген инновацияны жатқызуға болатындығы. Егер инновацияның енген кезеңі ұмытылып, тек әсері қалса, онда оның ескірген белгісінің байқалуы. Жоғарыда келтірілген жылдардан асып, инновацияның толығымен дәстүр болып қоғамда қабылдануы. Топтық дәстүрдің тез әрі жеңіл ауысып тұруы. Оған жаңа құбылыстың ұзақ жылдар бойы ұсталымы, дәстүрдің белгілі бір бөлігін өзгеруі. Кезеңдік-аймақтық дәстүрдің қалыптасуы. Қазіргі кезеңдегі урбанизация, жаһандану мен модернизацияның салт-дәстүрлерге қарқынды ықпалы.

Инновация мен жаңа рәсімнің енуі төрт маңызды кезеңмен байланыста болуы: 1) селекция; 2) ойлап шығару мен көшірме; 3) құрал және модификация; 4) құрылымдық интеграция.

Дәстүр мен діннің адамдарға әдет-ғұрыптық өмір циклы жүйесі арқылы әсер етудегі рөлі. Олардың этностардың ішкі қарым-қатынасын және ұлттық ерекшеліктерін сақтауға ықпалы.

Жаңа дәстүлер мен салттар. Олардың қоғамдағы әлеуметтік-этникалық, психологиялық, тәрбиелік және т.б. тұлғаның дүниетанымын қалыптастырып, рухани адамгершілік құндылықтарын нығайтуға бағытталған қызметтері. Революциялық, күрес, еңбек, азаматтық, отбасылық дәстүрлердің нығаюы. Салт-дәстүрлердің тұрақтылығы мен синкретизмі.

Халықтық-дәстүрлік пен жаңа отбасылық-тұрмыстық және өзге ғұрыптардың өзара қатынасының ерекшелігі.

**2. Отбасындағы дәстүрлер мен наным-сенімдер**

 *Қазақ халқының әдет-ғұрыптары.* Қазақ халқында қалыптасқан дәстүрлі әдет-ғұрыптары: меймандостық, қарттарды құрметтеу, үлкендерді сыйлау, балаларға жанашырлық, жастарға қамқорлық ету, ата-ананы ардақтау, әйелдерді аялау.

Қазақтардың үйіне келген әрқандай мейманды таныса да, танымаса да, жылы шыраймен құшақ жая қарсы алып, сыйлап күтетіндігі. Қонақ келсе «қой сойып, қол қусыру», «қонақасы – қазақтың бөлінбеген елшісі» деп есептелуі.

Той-мереке, тағы басқа жол-жосындар. Отбасылық-некелік қатынастарға негізделген әдет-ғұрыптар. Құрсақ тойы, қалжа мен шілдехана, бесік тойы, қырқынан шығару, тұсау кесу, сүндетке отырғызу, қыз ұзату және келін түсүру тойы. Қазақтар үшін «той» тек той жасаушы жеке отбасының қуанышы ғана емес, тіпті, бүкіл туыстарының, көрші-қоныстарының, елдің ортақ мерекесі болып есептелуі. Бұдан сырт қалу елдің

елдігіне нұқсан келтіргендік, азаматтық борышты атқармағандық болып есептелуі. Қазақтың ас-тойына шақырылған аумақтағы ер-әйел, кәрі-жас, бала-шағаның түгел қатысатындығы, белгілі бір себептермен үйде қалғандарға да ас-тойға барғандардың сарқыт алып қайтуы. Қазақ өмірінің әрбір белесі тойсыз, өлеңсіз өтпейтіндігі. Аталмыш тойлардың «тойбастар» жырымен және шашумен басталуы.

 Қазақтың салт-дәстүр, әдет-ғұрыптарына қайта оралудың рөлі туралы Н.Ә.Назарбаевтың еңбегіндегі «Әр халықтың өміріндегі терең имандылық пен рухани негіздерге – дәстүрлерге назар аудару керек. Оның халық өміріндегі рөлі еш даусыз. Мәдени дәстүрлер қашан да әлеуметтік қайта түлеудің қайнар көзі болып келді. Өзінің тарихи-мәдени тамырларыны қайта оралу – бұл, әрине оң процесс», - деп айтуы.

Қазақтардың дәстүрлі мәдениетіндегі біртұтастық, этноаймақтық және жергілікті ортаға тән салт-дәстүрлері, ритуалдары, әдет-ғұрыптары. Олардың ішкі спецификасына ұзақ уақыт бойы көршілес этностардың мәдени-тарихи байланыстарының әсері.

**Бақылау сұрақтары:**

1. Қазақтардың ғұрыптарындағы ерекшеліктер.

2. Ұлттық салт-дәстүрлердің бүгінгі күнде қолданылуы.

3. Қазақтардың отбасына байланысты жора-жосындар.

4. Қазақтардың мәдениетіндегі инновациялар.

**Негізгі әдебиет**

1.Абсаттаров Р.Б. Национальные процессы: особенности и проблемы. – Алматы, 1995.

2.Арғынбаев Х. Қазақ халқындағы семья мен неке (Тарихи-этнографиялық шолу). – Алматы, 1973.

3.Кушербаев К.Е. Этнополитика Казахстана: состояние и перспектива. – Алматы, 1996.

4.Қазақ халқының дәстүрлері мен әдет-ғұрыптары. 1-том. Біртұтастығы және ерекшелігі / Құраст. С.Әжіғали. – Алматы, 2005.

5.Қазақтың әдет-ғұрыптары мен салт-дәстүрлері: өткендегісі және бүгіні. Мақалалар жинағы. – Алматы, 2001.

6.Назарбаев Н.Ә. Қазақстанның болашағы – қоғамның идеялық бірлестігінде. – Алматы,1993.

**Қосымша әдебиет**

1. Калышев А.Б. Этнокультурные ориентации современного сельского населения

Казахстана// Вестник КазГУ. Серия историческая. – 1998. - №4. –С.60-71.

2. Культура Казахстана: традиции, реальность, поиски. – Алматы, 1998.

3. Қалиев С. Қазақ халқының салт-дәстүрлері. – Алматы, 1994.

4. Шалабаева Г.К. Постижение культуры: мировоззренческие парадигмы и

 исторические реалии. – Алматы, 2001.

5. Шаханова Н.Ж. Мир традиционной культуры казахов. – Алматы, 1998.

 **№ 13. Қазақстан Ресубликасының түрлі этностарының халықтық, күнтізбелік, діни мерекелері мен ойындары (2 сағ.)**

1. Қазақстандағы халықтық, күнтізбелік және т.б. мереке-мейрамдар.

2. Қазақстан халықтарының ойын-сауықтары.

**1. Қазақстандағы халықтық, күнтізбелік және т.б. мереке-мейрамдар**

Халықтық, күнтізбелік және діни мерекелердің, ойындардың түрлі этникалық орталарда кең таралу сипаты. Осының бәрін “қабылданған” және этникалық дәстүрлер призмасы арқылы қайта пайымдау.

*Наурыз мерекесі.*  Парсы тілінде «нау» – жаңа, «руз» – күн деген сөз, бұл екі сөз қосылып, «жаңа күн» яғни «жаңа жыл» деген ұғымды беруі. Шығыс халықтарының уақыт есептеуде бағзы заманнан бері байырғы дәстүрге айналған он екі жылдық мүшелдік күнтізбенің басында (22 наурыз) күн мен түннің көктемдегі теңелуіне байланысты, осы күнді «Ұлыс күні» немесе «Наурыз» деп атауы. «Наурыз» мейрамының түпкі төркіні байырғы қазақ және басқа да түркі тектес немесе мұсылман халықтарының күнтізбесі – мүшел жыл есебімен тығыз байланыстылығы.

*Ораза айт.* Бұл айт – ислам дінінің қағидасы бойынша жыл сайын ұсталатын отыз күн ораза аяқталғаннан кейін өткізілетін үш күндік айт мейрамы. Ораза айт мейрамының сол айттың алғашқы күні таңертең оқылатын екі ракағат айт намазынан басталуы. Бұл мейрамның түпкі төркіні ислам дінінен келгенімен, кейін келе ұлттық әдет-ғұрыпқа, бұқаралық мейрамға айналып кетуі. Осы мейрам кезінде түрлі ұлттық ойындардың өткізіліп отыруы.

*Құрбан айт.* Ораза айттан кейін 70 күн өткен соң құрбан айттың басталуы. Құрбан айт күні таңертең тұрғындардың белгіленген бір орынға жиналып, екі ракағат құрбан айт намазын оқуы. Осыдан соң, жұрт үй басын санап айтшылап, «айт қабыл болсын» деп, айттық құрбандықтың етімен тамақтануы. Қазақ, басқа да мұсылман қауымы арасында осы құрбан айттан бір күн бұрын ата-бабаларының аруағына арнап мал сойып, «құрбандық жасау» салтының қалыптасуы. Құрбан айттың төркіні діни нанымнан туғанымен, кейін келе ұлттық мейрамға айналуы.

*Масленица* – славян халықтарының көктемгі бір апталық мерекесі. Маслиница салтының символикасы – қысты шығарып салу мен көктемді қарсы алатын ежелгі славян дәстүрлеріне байланыстылығы. Масленица аптасында барлық адами әрекетке рұқсат етілуі. Кең көлемде, көңілді әуенмен мерекеленетін қыдырымпаздық масленица, әрқашанда ауқымды, бұқаралық түрде атап өтілуі. Масленицада – бұл би билеу, ән салу, таудан сырғанау, күлдіргі ұрыстар, масленица қарақшысын жасау және тағы да басқа көптеген ойындардың ойналауы.

Славян халықтары атап өтетін неғұрлым елеулі христиан мерекелерінің қатарына – Христостың туған күнін, Жаңа жылды, Пасханы, Троицаны, Иван Купала күнін атауға болатындығы.

*Колядование* (жарапазан) - қысқы циклдың негізгі үш мерекесіне: Рождествоға (25-желтоқсан, 7-қаңтар), Жаңа жылға (1, 14 қаңтар) және Шоқындыруға (6, 19 қаңтар) орайластыруы. Ғасырлардан келе жатқан дәстүр бойынша бұл мерекелер ең маңызды болып саналады, олар ежелден бері саналуан жоралғылармен атқарылады.

Қазақстан халықтарының арасындағы отбасылық-туыстық мерекелер мен салтанаттар.

Этникалық дәстүрдің қалыптасқан функциялық құлқынына күнтізбелік және рәсімдік мейрамдардардың жатуы. Мейрам - бүкіл қауым жиналған салтанатты жағдай, оның маңызды оқиғаларға, республика тарихына және т.б. болады. Ұлттық мейрам және салтанатты жиын - қоғамдық ортаның дәстүрлі жиынтығы ретінде. Жаңадан бекітілген мейрамдар мен жиындардың интернационалдық, революциялық, әскери, еңбек, азамат, отбасы т.б. байланысты болады. Қоғамдық мейрам мен салт-дәстүрге жаңа жыл, 1 май, Конституция күні, 8 наурыз жатады. Кәсіби мейрамға мұғалімдер, құрылысшылар күні, мөр басушылар күні т.б. жатады. Ауыл шаруашылық мейрамдарға күнтізбелік цикл бойынша болады.

**2. Қазақстан халықтарының ойын-сауықтары**

Түрлі тарихи дәуірлердегі қазақтар мен өзге де байланыстағы этностардың ойын-сауықтары. Ойын-сауықтардың қоғамдық, әлеуметтік, ғұрыптық, салттық және т.б. қызметтері.

Қазақ және Қазақстанда тұратын басқа да халықтардың ұлттық ойын-сауық түрлерінің сан алуандығы. Олардың түрлі мереке-мейрамдарда, жұрт жиналып бас қосқан той, ас сияқты ұлы дүбір жиындарда ойналуы. Ойын-сауықтардың көп тараған әдеби-көркем-өнерлік түрлері: күй шерту, ән салу, билеу, өлең айту, дастан-қиссалар айтысу. Бұл жоғарыдағы ұлы дүбір той жиындарында орындалуымен қатар шағын көлемді сауық кештерінде де, мысалы: жас нәрестенің туу қуанышына арналған шілдехана, ұзатылатын қызға дос-құрбыларымен қоштасу ретінде өткізілетін сауық кеші «қызойнақ», дос-жарандар бірігіп кезекпен мал сойып, қызық-думан өтікізетін «серне» қонақасыларында да, тіпті киіз басу сияқты үмелі еңбек кезінде де орындала беруі. Жастар бас қосқан жиындарда «Үкілі орамал», «Балтамтап», «Хан уәзір», «Көрші», «Қол соқпақ», «Мыршым» сияқты көңіл ашар, күлдіргі ойындар болады.

 Қазақтардың және басқа да халықтар ойын-сауықтарының бір сыпырасы балар мен жасөспірімдерге арналуы («Тығылу», «Әйгөлек», «Белбеу тастау», «Саққұлақ», «Ақсүйек», «Соқыр теке», «Тымпи», асық ойындары, т.б.).

 Қазақ және қырғыз, өзбек, қарақалпақ халықтарының ертеден келе жатқан ұлттық ойындарының бірі – «тоғызқұмалақ».

 Қазақ және т.б. түркі тектес халықтар ойындарының мол түрі - спорттық шынығу сипатындағы ойындары («Ақпа таяқ», «Палуан күрес», «Садақ тарту», «Арқан тарту», «Жаяу бәйге», «Секіру»). Аталмыш халықтардың ат үстіндегі спорттық ойындары: «Аламан бәйге», «Бәйге шабу», «Сайыс», «Аударыспақ» «Қыз қуу», «Жорға салу» және т.б.

**Бақылау сұрақтары:**

1. Отбасылық-туыстық мерекелер.
2. Наурыз және басқа да Жаңа жылға арналған мерекелер.
3. Діни мерекелер.
4. Әскери және ат үстіндегі спорттық ойындар.
5. Жастар және балалар ойын-сауықтары.
6. Мерекелер мен ойын-сауықтарға арналған ғылыми еңбектер.

**Негізгі әдебиет**

1. Казахи. Историко-этнографическое исследование. – Алматы, 1993.
2. Игры народов СССР (сборник материалов, составленный В.Н.Всеволодским-Гернгросс, В.С.Степановой). – М.-Л., 1933.
3. Молдагариев А. Қазақ ойындары. – Алматы, 2007.
4. Нұржекеев Б. Қазақтың кейбір ұлттық ойындары. – Алматы, 1971.
5. Төтенаев Б. Қазақтың ұлттық ойындары. – Алматы, 1994.

**Қосымша әдебиет**

1. Мустафина Р.М. Представления, культы и обряды у казахов. – Алма-Ата, 1992.
2. Наурыз: жаңғырған салт-дәстүрлер/ Құраст. М.Қазыбеков. –Алматы, 1991.
3. Симаков Г.Н. Общественные функции киргизских народных развлечений в конце XIX- начале XX в. Историко-этнографические очерки. – Л., 1984.

**Тақырып 5. Қазақстандағы шағын этностардың ұлттық-мәдени**

**орталықтары мен ұйымдары (4 сағ.)**

**№ 14. Қазақстандағы шағын этностардың ұлттық-мәдени**

**орталықтары (2 сағ.)**

1. Ұлттық-мәдени орталықтарын құрудағы алғы шарттар мен жағдай.
2. Ұлттық-мәдени орталықтар қызметінің және құрылуының ұйымдастырушылық, құқықтық негіздері.

 3. Ұлттық-мәдени орталықтардың негізгі қызметтері мен нәтижелері.

**1. Ұлттық-мәдени орталықтарын құрудағы алғы шарттар мен жағдай**

XVIII ғасырдан XX ғасырдың ортасына дейінгі аралықта Қазақстан территориясында шағын этностардың пайда болу процесі. Ресейдің Европалық бөлігінен көшіп келген этностардың стихиялы, өз еркімен, жоспарлы қоныстануы; Еділ бойы мен Кавказдағы жекелеген этностардың мәжбүрлік түрде депортациялануы. Қазақстанның көп ұлтты мемлекетке айналуы. Жүзден аса ұлт өкілдерінен тұратын көпұлтты Қазақстандағы ұлтаралық қатынастың дамуы.

Ұлттық-мәдени орталықтардың пайда болуына бұрынғы КСРО-дағы жаңа тұрғыдағы қоғамдық, саяси, идеологиялық, әлеуметтік-демографиялық өзгерістердің ықпалы. КПСС-ң «қайта құруды» жариялауы ұлттық-мәдени орталықтардың өмірге келуі мен нығаюына объективті мүмкіндік туғызуы. КСРО-ң құлауы және көп ұлтты Қазақстанның тәуелсіздік алып демократиялық құқықтық қоғам жолына түсуі, әр түрлі шағын этностардың ұлттық бірлестіктер іс-әрекетінің мүмкіншіліктерін, өзара іс-қимылдарын жоғары сатыда дамуына апаруы.

XX ғасырдың 80 жылдардың аяғы мен 90 жылдардың басында республикада 34 ұлттық-мәдени орталықтар Қазақстан Республикасының қоғамдық және аймақтық бірлестіктер жөніндегі Конституциясы мен Заңдарына сәйкес өз қызметтерін жүргізуі.

**2. Ұлттық-мәдени орталықтар қызметінің және құрылуының ұйымдастырушылық-құқықтық негіздері**

 Қарастырылып отырған мәселеге сәйкес төрт хронологиялық кезеңнің қалыптасуы. Бірінші кезең: 1977-1989 жылдары. Осы кезеңде ұлттық-мәдени орталықтардың дәрежесі, олардың міндеттері мен өкілеттілігі «кемелденген» социализмнің теориясы мен тәжірибесінің қатаң сәйкестігімен айқындалуы. Екінші кезең: 1989-1991 жылдары. Ұлттық-мәдени орталықтарды реттеу үшін 1989 ж. 14 сәуірінде Қазақ КСР Жоғары кеңесінің «Жеке қоғамдық бірлестіктердің құрылу тәртібі мен қызметі» туралы Жарлығының күшіне енуінен басталып, 1991жылғы 27 маусымында «Қазақ КСР-ғы қоғамдық бірлестіктер» Заңына дейін. Үшінші кезеңнің хронологиялық шеңберінің 1991ж. 27 маусымнан басталып, «Қазақстан Республикасында қоғамдық бірлестіктер туралы» 1996 жылдың 30 мамырдағы жаңа заңды қабылдағанға дейінгі уақытты қамтуы.

Қазіргі таңда ұлттық-мәдени орталықтардың одақтар мен ассоциацияларға бірігуіне Қазақстан Республикасының «Қоғамдық бірлестіктер туралы» (1996ж.) Заңының және «Қазақстан Республикасының Әділет Министрлігінің территориялық мекемелерінің құқықтық тұлғаларды тіркеу тәртібі туралы ережесінің» (1995ж.) негізінде тіркелуі.

1995 ж. 1 наурызында ұлттық-мәдени орталықтардың маңызды және мәнді сіңірген еңбектерін ескере отырып Қазақстан Республикасы Президентінің жанында Қазақстан халықтарының Ассамблеясын кеңесші-кеңестік орган ретінде құруы.

**3.Ұлттық-мәдени орталықтардың негізгі қызметтері мен нәтижелері**

Бұл орталықтардың негізгі мақсаттары мен міндеттері – білім беру, тіл үйрену, мәдениеттің жаңғыруы, тарихи Отанымен байланысы, басқа көршілес этностардың мәдениеті мен тілін дамытуға көмектесу, республикамызда қолайлы ұлт аралық қарым-қатынастарды туғызу.

Білім беру жүйесіндегі саясат – бұрыннан қалыптасқан ұлттық мектептердің деңгейін көтеру, жаңадан арнайы топтары, сыныптары бар ұлттық мектептерді ашу. Мәдени орталықтардың ұйымдастыруымен жексенбілік мектептердің жұмыс істеуі, онда үлкендер мен балалардың өз халқының тілі мен салт-дәстүрін үйренуге мүмкіншіліктерінің болуы.

Аталмыш мектептердегі сыныптардың бағдарламасын, оқулық кітаптарын және т.б. толығымен өз отандарынан алуының қажеттілігі.

Қазақстан Республикасы Президентінің «Қазақстан Республикасындағы тілдер туралы» жарлығына сәйкес оны жүзеге асыру үшін жыл сайын мектептерде, арнайы және жоғарғы оқу орындарында, мекемелерде, ұйымдарда тілдер апталығы мен мерекелерінің өткізілуі. Ұлттық-мәдени орталықтардың мемлекеттік тілді оқытудағы үлесі

Республикалық, аймақтық, жергілікті ұлттық-мәдени орталықтардың белсенді арақатынасы арқасында жоғарғы оқу орындарында тілші, филолог, лингвист мамандарды даярлайтын топтардың, бөлімдердің, факультеттер санының өсуі.

Республикада жыл сайын шағын этностардың көркем өнерпаздар фестивальдарының, өлең жарыстарының тарихи мейрам күндерінің, жазушылар әдебиеттерін, суретшілер көрмелерін және т.б. мәдени шаралар жүйелі түрде өткізілуі. Олардың аудандық, қалалық, облыстық, республикалық және халықаралық байқауларға қатысып лауреат атануы. Мәдени орталықтардың өз тұрғындарының жағымды жақтарын, ұлттық ерекшеліктерін және өз халықтарының мәдениетін айқындауы. Осы орталықтардың нәтижесінде танысу клубтарының, спорт әуескерлерінің, әр түрлі балалар студияларының және т.б. үйірмелердің ұйымдастырылуы. Халықтар достығы үйлерінде, ұлттық орталықтар мен мектептерде тек қана өздерінің ғана емес сонымен қатар, тектес және т.б. ұлттардың ана тілі, мәдениеті, салт-дәстүрі, өлең-жырларымен танысуы және білуі.

 Ұлттық-мәдени орталықтарда жастар орталығының пайда болып, олардың қаланың жоғарғы оқу орындарымен тығыз қарым қатынаста болып, танымал тұлғалармен кездесулер мен кештер, ұлттық мейрамдар, түрлі жарыстарды ұйымдастырып өткізуі. Сонымен қатар, орталықтардың «Қазақстан 2030» даму стратегиясын, Елбасының жыл сайынғы қазақстандықтарға жолдауын жүзеге асыру барысында белсенділік танытуы. Көп ұлтты Қазақстанға мемлекеттік бірлік үшін, қазақстандық патриотизмді дамыту үшін жыл сайын «Достық апталығы», «Біз - қазақстандықпыз» атты шаралардың ұйымдастырылуы мен өткізілуі.

Ұлттық тілдердегі ақпараттық хабарлар - мерзімді басылымдар, радио және теледидар хабарлары.

Ұлттық-мәдени орталықтардың қызметтеріндегі қиыншылықтар мен шешілмеген мәселелер, олардың шешілу жолдарын қарастыру.

**Бақылау сұрақтары:**

1. Ұлттық-мәдени орталықтардың Қазақстан Республикасының Конституциясы мен

 Заңдарына сәйкес өз қызметтерін жүргізуі.

2. Ұлттық-мәдени орталықтардың мемлекет тарапынан өздерінің тарихи Отанымен

 байланыс жасап тұруы.

3. Ұлттық-мәдени орталықтардың даму стратегиясы.

4. Ұлттық-мәдени орталықтардың Қазақстан халықтары Ассамблеясымен қарым

 -қатынастары.

4. Ассамблея мүшелері Қазақстан Республикасы Мәжілісінде.

**Негізгі әдебиет**

1. Ассамблея народов Казахстана: Сборник материалов / Сост.: О.Г.Дымов и

 др. – Алматы, 1997.

2. Депортированные в Казахстан народы: время и судьбы. – Алматы, 1998.

3. Народы Казахстана. Энциклопедический справочник. - Алматы, 2003.

3. Тлепина Ш.В. Национально-культурные центры Республики Казахстан

 (1985-1995гг.): Автореф. дис. канд. ист. наук.- Алматы, 1997.

**Қосымша әдебиет**

1. Алиев А.З. Курды Казахстана. – Алматы, 1995.

2. Заславская М.Б. Политические партии и общественные объединения

 Казахстана на современном этапе развития. – Алматы, 1996.

3. Кан Г.В. Корейцы Казахстана: исторический очерк. – Алматы, 1994.

4. Карсаков И.Б. Общественно-политичекская жизнь Казахстана (1985-1997):

 Автореф. канд. ист. наук. – Алматы, 1996.

5. Курдаев Т.А. «Туркия» живет и работает :(О турецком культурном центре)

 // Мурагер. – 1994. № 3. – С.44-46.

6. Құттыбаева Р.С. Қазақстандағы ұлтаралық қатынастар мәселесі (1980-1994

 жж.): Тарих ғыл. канд. дисс. ... автореф. – Алматы, 1995.

7. Макаренко А.Ф. Украинцы. – Алматы, 1998.

8. Малинин Г.В. Межнациональное согласие в Казахстане: проблемы,

 противоречия, перспективы. – Алматы, 1997.

9. Немецкая диаспора Казахстана // Номанд-Казахстан. – 2006. - № 4.

10. Сидорова Е.В. Политические аспекты этнокультурного развития

 украинской диаспоры в Республике Казахстан: Автореф. дисс. .. канд. ист.

 наук. – Алматы, 1997.

11. Современное развитие этнических групп Средней Азии и Казахстана. –

 М., 1992.

**Дәріс № 15. Қазақстан халықтарының** **ассамблеясы (2 сағ.)**

1. Қазақстан халықтары Ассамблеясының құрылуы.

2. Қазақстан халықтары Ассамблеясы қызметінің негізгі нәтижелері.

**1. Қазақстан халықтары Ассамблеяның құрылуы**

1992 ж. елімізідің Президенті Н.Ә.Назарбаевтың Тәуелсіздіктің бір жылдығына арналған Қазақстан халықтарының бірінші форумындағы алға тартқан Қазақстан халықтарының Ассамблеясын құру туралы идеясы. Қазақстан халықтары Ассамблеясы ҚР Президенті қарамағындағы консультативті-кеңестік ұйым ретінде. Оның 1995 ж. 1 наурызда Қазақстан Республикасы Президенті Жарлығымен бекітілуі.

 Ассамблеяның 1995 жылы 24 наурыздағы бірінші сессиясы және Қазақстан Республикасының Президенті Н.Ә.Назарбаевтың онда сөйлеген сөзі. Қазақстан халықтарының Ассамблеясы туралы 2002 ж. ереже. Ассамблеяның Қазақстан Республикасының Президенті жанындағы кеңесші органы болып табылуы. Ассамблея шешімінің кепілдемелік сипатқа ие болуы. Ассамблеяның басшысы Қазақстан Республикасының Президенті болып табылатындығы. Ассамблея мүшелерінің ұсынысымен, Республика президенті тағайындаған ассамблея төрағасының екі кеңесшісінің тағайындалуы.

 Ассамблеяның қызметі төмендегі шешімдер бойынша бағытталуы:

* ұлтаралық келісім және қоғамдағы тұрақтылықты сақтауға үлес қосу;
* мемлекеттік саясатты жүргізу, екі мемлекет қызметкерлерінің арасындағы достық қарым-қатынасты нығайту, сонымен қатар Қазақстан Республикасының әр түрлі ұлт өкілдерінің достық қарым-қатынасын, олардың рухани мәдениетін көтеру, халықтарды теңдік қағидаларын сақтау негізінде дамыту;
* өркениетті және демократиялық нормаларға сүйенген азаматтардың саяси мәдениетін қалыптастыру;
* мемлекетте жүргізіліп отырған ұлттық саясатта әр түрлі ұлттардың мүдделерінің тіркеуін қамтамасыз ету;
* қоғамда пайда болған әлеуметтік қарама-қайшылықты шешу үшін ымыра іздеу.

Ассамблея мүшелігіне Қазақстанның Кіші халықтар ассамблеясының аймақтық пропорционалдық принциптері бойынша ұсынылуы.

Кіші халықтар ассамблеясының басты облыстық әкімшілік жанындағы кеңесші орган болып табылуы. Әр облыстарда ұлттық-мәдени орталықтардың өкілдіктерінен құралып, ардагерлер кеңесі, облыс әкімшілігі және маслихаттар жеке құрамын бекіте отырып басты облыс әкімшілігімен басқарылуы.

Ассамблеяның Республика Президентінің жарлығымен немесе үш өкілінің өтініші бойынша шақырылуы. Осы жұмысты жүргізу үшін мәжіліс аралығында Ассамблеяның ұлттық-мәдени орталығы, ардагерлер кеңесі, кіші ассамблея басшылары және оның ішкі құрамдарының шақырылуы. Ассамблея кеңесі, ассамблея өкілділігінің орынбасары қызметін атқарушы. Ассамблея қызметінің республикалық бюджет және облыстық, сонымен қатар өз еркімен қолдау көрсететіндер есебімен қамтамасыз етілетіндігі.

Ассамблеяның ұйымдастырылуы және қызметінің тоқтатылуы Республика Президентінің жарлығымен немесе ассамблеяның үштен екі мүшелерінің ұсынысымен жүзеге асырылуы.

Қазақстан халықтары Ассамблеясы туралы идея белсенді қолдау тауып, күрделі дайындық жұмыстарының нәтижесінде құрылуы. Қоғамның қолдауымен оны Елбасының басқаруы. Ассамблея ережесіне сәйкес оның құрамын ҚР Президенті анықтайтындығы, ал кандидаттарды Астана және Алматы қалалары және облыстары құрамындағы Кіші халықтар ассамблеяның пропорциалды қағидалары негізінде ұсынылатындығы.

**2. Қазақстан халықтары Ассамблеясы қызметінің негізгі нәтижелері**

Жұмыстарының мәніне және мағынасына қарай Ассамблеяның алдарында тұрған мақсаттары мен міндеттеріне сәйкес қоғамдағы ұлтаралық татулықтың сақталуын нығайту, Қазақстан халықтарының этникалық мәдениеті мен тілін дамыту рекспубликамыздың Президентіне және оның қызметіндегі грант есебінде Қазақстан азаматтарының еркіндігі мен құқықтарының сақталуын, олардың ұлттық-әлеуметтік міндеткерліктеріне қарамастан қадағалау болып табылуы.

Бүгінгі күнде Ассамблеяның құрамында 339 мүшесінің болуы, олардың аймақтық және республикалық ұлттық-мәдени орталықтардың мүддесін қорғауы. Ассамблея қызмет еткен жылдарында Қазақстан қоғамының болашағымен байланысты экономикалық және саяси реформаларды, қоғамның әлеуметтік-саяси өміріндегі маңызды мәселелерді талқылауы.

Қазақстан халықтары Ассамблеясының 13 жылдық қызметінің негізгі нәтижелері мен табыстары:

1. Жалпы республикалық референдумдарды өткізуге ықылас білдіруі.

 2. Олардың қоғамдық консолидациясын қамтамасыз ететін, тәжірбиелік

 нәтижесін, саяси жағдайларын, пікірлерін қайта қарауға талап қоюы. Осыған

 сәйкес Ассамблея мыналарды жүзеге асырады:

* + елдегі саяси тұрақтылықты және ұлтаралық келісімді сақтауға көмек көрсету;
	+ Қазақстан территориясында тұратын ұлт өкілдері арасындағы достық қарым-қатынасты дамыту, олардың рухани мәдени жаңаруына көмек көрсетуге, мемлекеттік саясатты жүргізуді қайта қарау ұсыныстарын жүргізу;
	+ демократиялық және өркениеттік нормаларға сүйенетін саяси мәдениетті азаматтарды қалыптастыру;
	+ Қазақстан халықтарының көптүрлі этникалық қызығушылықтарына баға беру.

 3. Ұлтаралық саясат аймағында жаңа қоғамдық заң жобаларының рөлін

 күшейтуі. Қоғамдық сарапшылардың жаңа заң жобаларының құқықтарын

 қолдана отырып Ассамблеяның мына заң жобаларының жасалуына

 белсене қатысуы: «Қоғамдық бірлестік», «Мәдениет»,«Қазақстан

 Республикасының тілдері» туралы, т.б.

4. Қазақстанның ұлтаралық қатынастарының мәселесін шешуге ізденісі жолында ТМД елдерінің ішінде біраз тәжірибе жинауы.

Республика Конститутциясына 2007 ж. енгізілген өзгерістер және Қазақстанның сайланған жаңа мәжілісінен Ассамблея мүшелеріне 9 орын бөлінуі.

**Бақылау сұрақтары:**

1. Ассамблеяның сессиялары.

2. Ассамблеяның даму стратегиясы.

3. Ассамблея мен ұлттық-мәдени орталықтардың қарым-қатынастары.

4. Ассамблея мүшелері Қазақстан Республикасы Мәжілісінде.

**Негізгі әдебиет**

1. Ассамблея народов Казахстана: Сборник материалов / Сост.: О.Г.Дымов и

 др. – Алматы, 1997.

2. Десять лет независимости: Мир, прогресс и согласие: Материалы VIII

 сесии Ассамблеи народов Казахстана. – Астана, 2002.

3. За мир и согласие в нашем общем доме: Материалы первой Ассамблеи

 народов Казахстана. – Алматы, 1995.

4. Материалы IV сессии Ассамблеи народов Казахстана. – Алматы, 1997.

5. Национальное согласие – основа стабильности и развития Казахстана:

 Материалы V сессии Ассамблеи народов Казахстана / Сост.: К.Садвокасов.

 – Астана, 1999.

**Қосымша әдебиет**

1. Информационно-справочный бюллетень Ассамблеи народов Казахстана. –

 Астана, 2002.

2. Назарбаев Н.А. За мир и согласие в нашем общем доме (Доклад

 Президента на I сессии Ассамблеи народов Казахстана, состоявшейся в

 Алматы 24 марта 1995 года) // Казахстан – мировое сообщество. – 1995. -

 № 1. – С. 3-25.

3. Назарбаев Н.А. Золотой мост дружбы : (Об Ассамблее народов Казахстана)

 // Достық. – 2001. - № 5. – С.1.

4. О стратегии Ассамблеи народов Казахстана и положении об Ассамблее

 народов Казахстана: Указ Президента РК от 26 апреля 2002 г. № 856 //

 Собрание актов Президента и Правительства РК. -2002. -№ 11. – С.82.

5. Об образовании Ассамблеи народов Казахстана: Указ Президента РК от 1

 марта 1995 г. // Собрание актов Президента и Правительства РК. -1995. -

 № 8. – С.43.

6. Положение об Ассамблее народов Казахстана: Утвержден Указом

 Президента РК от 1 марта 1995 г. // Собрание актов Президента и

 Правительства РК. -1995. - № 8. – С.34-47.